পুতুলনাচের নাট্যশালা | daily nayadiganta\n৩০ অক্টোবর ২০১৫,শুক্রবার, ১৯:০০\nগণতান্ত্রিক রাজনৈতিক ব্যবস্থায় বিরোধী দলের ভূমিকা অপরিহার্য। বিশেষত সংসদীয় রাজনীতিতে যেহেতু দল ব্যবস্থাই এই পদ্ধতির নিয়ামক। সুতরাং সরকারি দল এবং বিরোধী দল উভয়ই এই ব্যবস্থায় একে অপরের পরিপূরক। বিরোধী দল সরকারের বিকল্প হিসেবে কাজ করে। সে জন্য রাষ্ট্রবিজ্ঞানে তাদের বলা হয় ‘ছায়া মন্ত্রিসভা’। জনগণের পক্ষ থেকে ক্ষমতাসীন সরকারের কার্যকলাপ পর্যবেক্ষণ, পর্যালোচনা এবং যথার্থ সমালোচনা তাদের দায়িত্ব। এ ক্ষেত্রে পার্লামেন্ট বা জাতীয় সংসদ হয়ে ওঠে সংসদীয় রাজনীতির কেন্দ্রবিন্দু। শান্তিপূর্ণ উপায়ে জনগণের স্বার্থজ্ঞাপন, উত্থাপন এবং সমন্বিতকরণে সংসদীয় গণতান্ত্রিক ব্যবস্থায় বিরোধী দলের বিকল্প নেই। বিরোধী দলের অনুপস্থিতিতে নির্বাহী বিভাগ কর্তৃত্বপরায়ণ হয়ে উঠতে পারে।\nএকটি সংসদীয় রাজনৈতিক ব্যবস্থায় সংসদের ভেতরে এবং বাইরে যদি রাজনৈতিক কার্যক্রমের ব্যত্যয় ঘটে তাহলে বুঝতে হবে যে, মূল গণতন্ত্রই বিপদাপন্ন। সংসদীয় ব্যবস্থায় বিরোধী দল জনগণের সেই প্রথাগত উচ্চারণ, বিতর্ক এবং সাধারণ ইচ্ছা যা বিভিন্নভাবে জাতীয় সংসদের আলোচনায় প্রতিফলিত হয়। সংসদে বিরোধী দল হয়ে দাঁড়ায় জনগণের মুখপাত্র। রাজনীতিক সমাজতাত্ত্বিক রবার্ট স্টানফিল্ড বলেন, বিরোধী দল যদি সত্যিকার অর্থে জনগণের অভাব, অভিযোগ, আশা-আকাক্সক্ষা এবং মনোভাব মতামত জাতীয় সংসদে তুলে ধরতে না পারে তাহলে রাজনৈতিক ব্যবস্থাটি অকার্যকর হয়ে পড়ে। এ ধরনের ব্যবস্থা গণতান্ত্রিক অধিকার এবং স্বাধীনতার প্রতি হুমকিস্বরূপ।\nআমাদের জাতীয় সংসদ সম্পর্কে এ ধরনের মন্তব্য প্রাসঙ্গিক হয়ে ওঠে ২৫ অক্টোবর, ২০১৫ এ প্রকাশিত ট্রান্সপারেন্সি ইন্টারন্যাশনাল বাংলাদেশ-টিআইবির এক গবেষণা কার্যক্রমে। টিআইবির নিয়মিত গবেষণার অংশ হিসেবে এ প্রতিবেদন প্রকাশিত হয়। ‘পার্লামেন্ট ওয়াচ’ শিরোনামে টিআইবি অষ্টম জাতীয় সংসদের প্রথম অধিবেশন থেকে এ ধরনের গবেষণা কর্ম প্রকাশ করে আসছে। প্রকাশিত প্রতিবেদনের মুখবন্ধে বলা হয় ‘সংসদীয় গণতন্ত্রে সুশাসন প্রতিষ্ঠায় অপরিহার্য জাতীয় সততা ব্যবস্থার মৌলিক স্তম্ভগুলোর অন্যতম জাতীয় সংসদ। জনপ্রত্যাশার প্রতিফলন, জনকল্যাণমুখী আইন প্রণয়ন, আইনের সংস্কার ও জনগণের প্রতি সরকারের দায়বদ্ধতা নিশ্চিত করতে এবং দুর্নীতি প্রতিরোধে জাতীয় সংসদের ভূমিকা অত্যন্ত গুরুত্বপূর্ণ। সরকারের জবাবদিহিতা, স্বচ্ছতা নিশ্চিতকরণে এবং দুর্নীতি নিয়ন্ত্রণে সংসদীয় কার্যক্রমের কেন্দ্রীয় ভূমিকার কথা বিবেচনায় রেখে টিআইবি অষ্টম জাতীয় সংসদের প্রথম অধিবেশন থেকে সংসদ কার্যক্রম ধারাবাহিকভাবে পর্যবেক্ষণ এবং গবেষণা প্রতিবেদন প্রকাশ করে আসছে। গবেষণা কর্মটি প্রকাশ করতে গিয়ে টিআইবির নির্বাহী পরিচালক ড. ইফতেখারুজ্জামান বর্তমান সংসদকে ‘পুতুল নাচের নাট্যশালা’ হিসেবে আখ্যায়িত করেন। তিনি ৫ জানুয়ারির নির্বাচনকে ‘বিতর্কিত’ বলে অভিহিত করেন এবং তিনি সবার অংশগ্রহণে একটি গ্রহণযোগ্য নির্বাচন প্রত্যাশা করেন।\nটিআইবি প্রতিবেদনে জাতীয় সংসদের কার্যকারিতার ক্ষেত্রে যে প্রধান ঘাটতিগুলো চিহ্নিত হয় তার মধ্যে রয়েছে প্রধান বিরোধী দলের বিতর্কিত অবস্থান, তাদের সুনির্দিষ্ট জোরালো ভূমিকার অভাব, সংসদের বাইরের রাজনৈতিক জোট নিয়ে অপ্রাসঙ্গিক আলোচনা, অশালীন ভাষার প্রাধান্য, অসংসদীয় আচরণ এবং স্পিকারের যথার্থ ভূমিকার অনুপস্থিতি। টিআইবি আরো চিহ্নিত করে যে, সংসদীয় বিধান মোতাবেক আন্তর্জাতিক চুক্তিগুলো সংসদে আলোচনার বাধ্যবাধকতা থাকলেও তা এ সংসদে আলোচনা হয়নি। অথচ এ সময়েই জুন ২০১৪ থেকে জুলাই পর্যন্ত তিনটি দেশের সাথে ২৫টি চুক্তি-সমঝোতা স্মারক ও প্রটোকল স্বাক্ষরিত হয়। সংসদ প্রত্যাশিতপর্যায়ে কার্যকরি না হওয়ার কারণ হিসেবে কয়েকটি বিষয় চিহ্নিত করেন। এগুলো হচ্ছেÑ আইন প্রণয়ন, প্রশ্নোত্তর ও জনগুরুত্বপূর্ণ নোটিশের আলোচনা পর্বে সদস্যদের কম অংশগ্রহণ, সংসদীয় কার্যক্রমে নারী সদস্যদের তুলনামূলক কম অংশগ্রহণ এবং কমিটিতে সদস্যদের ব্যবসায়িক সংশ্লিষ্টতা, বিধি অনুযায়ী কমিটির সভা না হওয়া, কমিটির সুপারিশ বাস্তবায়নের সময়সীমা ও বাধ্যবাধকতা না থাকা এবং সংসদীয় কার্যক্রমের তথ্যের উন্মুক্ততা ও অভিগম্যতার ঘাটতি ইত্যাদি।\nটিআইবি একটি আন্তর্জাতিক সংগঠনের বাংলাদেশ অংশ। বার্লিনভিত্তিক সংগঠনটি বিভিন্ন দেশে দুর্নীতিবিরোধী ভূমিকা পালন করে যাচ্ছে। সুশাসন প্রতিষ্ঠায় সহায়ক পরিবেশ সৃষ্টির লক্ষ্যে নাগরিকদের সচেতন ও সোচ্চার করার জন্য বহুমুখী গবেষণা এবং জ্ঞানভিত্তিক প্রচারণা ও কার্যক্রম তারা বাস্তবায়ন করছে। টিআইবির মূল লক্ষ্য হচ্ছে গণতন্ত্রের প্রাতিষ্ঠাকীকরণে অপরিহার্য মৌলিক প্রতিষ্ঠানগুলোর কার্যকারিতা, স্বচ্ছতা এবং জবাবদিহিতা নিশ্চিত করা। সুতরাং সঙ্গতভাবেই বাংলাদেশের নাগরিক সাধারণ বিশ্বাস করে যে, টিআইবির গবেষণা কোনো রাজনৈতিক উদ্দেশ্যপ্রণোদিত নয় বরং বাংলাদেশের ভঙ্গুর গণতন্ত্র থেকে উত্তরণই এর প্রয়াস; কিন্তু দুর্ভাগ্যজনক যে, ক্ষমতাসীন সরকার এবং এর নেতারা টিআইবির প্রকাশিত প্রতিবেদনের পর তাদের নেতিবাচক প্রতিক্রিয়া ব্যক্ত করেছে। আওয়ামী লীগের উপদেষ্টামণ্ডলীর সদস্য ও বাণিজ্যমন্ত্রী তোফায়েল আহমেদ টিআইবিকে বিএনপির অঙ্গসংগঠন বলে অভিহিত করেন। জাতীয় সংসদ নিয়ে টিআইবির প্রতিবেদন পক্ষপাতিত্বপূর্ণ এবং উদ্দেশ্যমূলক বলে তিনি মন্তব্য করেন। পার্লামেন্টের চিফ হুইপ আ স ম ফিরোজ প্রকাশিত প্রতিবেদনকে আন্তর্জাতিক ষড়যন্ত্রের অংশ বলে বর্ণনা করেন। তিনি আরো বলেন যে, টিআইবি বাংলাদেশের সুনাম নষ্ট করার জন্য পেইড এজেন্ট হিসেবে কাজ করছে। বাংলাদেশের বর্তমান অবস্থা সম্পর্কে কিছু বলার অধিকার টিআইবির নেই। এরা ৫ জানুয়ারির নির্বাচন সম্পর্কে মন্তব্য করে সীমালঙ্ঘন করেছে। শাসক দলের ভারপ্রাপ্ত সাধারণ সম্পাদক মাহবুবউল আলম হানিফও অনুরূপ মন্তব্য করেন। রাজনৈতিক সচেতন মহল মনে করেন ক্ষমতাসীন রাজনৈতিক দল বা এর নেতাদের উচিত ছিল তথ্য-উপাত্ত, যুক্তি-প্রমাণ দিয়ে টিআইবির সত্যতাকে চ্যালেঞ্জ করা। যে ভাষায় নেতারা কথা বলেছেন তা অনভিপ্রেত এবং শিষ্টাচার লঙ্ঘনের সামিল। জনগণের অপ্রকাশিত ভাষা যারা বোঝেন তারা মন্তব্য করেন যে, টিআইবির ভাষ্যের মধ্য দিয়ে অপ্রিয় সত্য উন্মোচিত হয়েছে। নীরবে নিভৃতে মানুষ যা বলতে পারে না টিআইবির ভাষায় তা প্রকাশিত হয়েছে। স্মরণ করা যেতে পারে, বিগত বিএনপি সরকারের সময় যখন দুর্নীতি এবং অন্যান্য বিষয় টিআইবির রিপোর্ট প্রকাশিত হচ্ছিল, তখনো তৎকালীন সরকার তাদের প্রতিবেদনগুলোকে অগ্রহণযোগ্য বলে বর্ণনা করেছে। এতেই বোঝা যায়, টিআইবি বস্তুনিষ্ঠভাবে গবেষণাগুলো পরিচালনা করছে। রাজনৈতিক অনুরাগ বা বিরাগ দ্বারা তারা প্রভাবিত নয়।\nদশম জাতীয় সংসদের পটভূমি, গঠন এবং কার্যাবলি ব্যাখ্যা বিশ্লেষণ করলে সত্যি সত্যিই ‘পুতুল নাচের নাট্যশালা’কেই মনে করিয়ে দেয়। সচেতন পাঠক সাধারণের নিশ্চয়ই মনে আছে এই সংসদ কী পটভূমিতে গঠিত হয়েছিল। ছলে বলে কলে কৌশলে নবম জাতীয় সংসদ নির্বাচনে কিভাবে ক্ষমতাসীনেরা জয় লাভ করে সে ইতিহাস সবারই জানা কথা। সে অভিজ্ঞতায় দশম জাতীয় সংসদ নির্বাচন ছিল একটি বড় ধরনের রাজনৈতিক ব্লাকমেইলিং। একটি সঙ্কটময় রাজনৈতিক অস্থিতিশীলতার মাঝে বলতে গেলে শুধু পেপার ওয়ার্কিংয়ের ভিত্তিতে দশম জাতীয় সংসদ গঠিত হয়। ২০১৪ সালের ৫ জানুয়ারি অনুষ্ঠিত নির্বাচনে বিনা প্রতিদ্বন্দ্বিতায় অথবা নামমাত্র প্রতিদ্বন্দ্বিতার মাধ্যমে শুধু গায়ের জোরে এই সংসদ গঠিত হয়। নির্বাচনে প্রদর্শিত ফলাফল অনুযায়ী আওয়ামী লীগ ও তার শরিক দল নিরঙ্কুশ সংখ্যাগরিষ্ঠতার ভিত্তিতে সরকার গঠন করে। সংসদে অস্তিত্বহীন বিরোধী দলের ঘাটতি মেটানোর জন্য কৃত্রিমভাবে জাতীয় পার্টিকে বিরোধী দলের আসনে বসানো হয়। পৃথিবীর সব দেশে প্রচলিত সংসদীয় রীতিনীতি অগ্রাহ্য করে একই সাথে হাস্যকরভাবে বিরোধী দলকে মন্ত্রিত্ব দেয়া হয়। আবার তারা সংসদে বিরোধী দলের অভিনয় করে। অসংখ্যবার অনেক সংসদবিশেষজ্ঞ বলেছেন, বর্তমান সংসদে কার্যত কোনো বিরোধী দল নেই। বিরোধী দলকে ‘গুড বয় সার্টিফিকেট’ দিয়ে সংসদ নেতা বলেন, ‘বিরোধী দল সঠিক গণতান্ত্রিক প্রতিষ্ঠানে পরিণত হয়েছে। এখন যে পরিবেশ আছে তা বিএনপি থাকার সময় ছিল না।’ এ ধরনের হাস্যকর এবং লজ্জাকর অবস্থায় বাংলাদেশে সংসদীয় রাজনীতি বস্তুত অসার এবং অকার্যকর হয়ে পড়েছে।\nটিআইবির প্রকাশিত দীর্ঘ প্রতিবেদনটি মৌলিক তথ্য-উপাত্তে পরিপূর্ণ। কিছু মজাদার ও হাস্যকর বিষয়ের অবতারণা এ রকম : রওশন এরশাদের গৃহপালিত বিরোধী দল সংবিধানের ষোড়শ সংশোধনী বিল ২০১৪ পাসের সময়ে জনমত যাচাইয়ের নোটিশ দেয়। পরে যখন বিষয়টি ভোটে দেয়া হয় তখন তারা নিজেদের নোটিশের বিপক্ষে ভোট দেয়। বাজেট অধিবেশন এবং রাষ্ট্রপতির ভাষণের ওপর আলোচনায় তথাকথিত বিরোধী দল সরকারি দলের প্রশাস্তি গেয়ে সময় কাটায়। উদাহরণস্বরূপ বলা যায়, দুইটি বাজেট অধিবেশনে অপ্রাসঙ্গিকভাবে নিজ দলের এবং সরকারের কার্যক্রমের প্রশংসা করা হয় ১৬৩৮ বার এবং সংসদের বাইরের রাজনৈতিক জোটের বিভিন্ন মন্তব্য ও কার্যক্রম এবং বর্তমান সরকারের কিছু কিছু কার্যক্রমের সমালোচনা করা হয় ১৪১৬ বার। একপর্যায়ে তারা বিএনপিকে নিষিদ্ধ করারও আবদার করেন। একজন বিরোধীদলীয় এমপি আলোচনাকালে মন্তব্য করেন, ‘জাতীয় পার্টি সরকারের অনুগত বিরোধী দল এবং দালালের দালাল, স্বৈরাচারের দোসর এরশাদের বিরোধী দল’Ñ এ বাক্যটি স্পিকার সংসদীয় কার্যবিধি থেকে বাদ দেন; কিন্তু একজন সরকার দলীয় সদস্যের মন্তব্য ছিল এ রকম-‘বাংলাদেশে কিছু সুশীল আছেন। বড় সুশীল ঢাকা বিশ্ববিদ্যালয়ের ল’-এর টিচার। একটা নয় কয়েকটা বিয়ে করেছেন। আমার তাতে আপত্তি নেই। আপত্তি তখন, যখন দেখি বিয়ে করার তিন মাসের মধ্যে সন্তান হয়। এত শক্তিশালী। জামায়াত নেত্রীকে কেন আমরা বোঝানোর চেষ্টা করছি। এটা ব্যর্থ প্রচেষ্টা। এতে সংসদের পয়সা খরচ হচ্ছে। সংসদে কেন আমরা তাকে নিয়ে আলোচনা করব। তার বয়স আমার মায়ের সমান; কিন্তু সাজেন ভাবীর মতো। উনার পোশাক ম্যাডামের মতো। আমার দেশের মা-বোনের মতো নয়। তার চোখের ওপর ভুরু নেই। ...উনি বাড়ির জন্য কাঁদেন কিন্তু স্বামীর জন্য কাঁদেন না’Ñ এ ধরনের অসংসদীয় ভাষা এক্সপাঞ্জ করা হয়নি, এমনকি হুঁশিয়ারও করা হয়নি। এ রকম আরো দু-একটি বক্তব্য এ ধরনের ‘পাক সখি খালেদা জিয়া মানবতার শত্রু। তিনি বাংলাদেশের মেদুসা (গ্রিক পুরাণের চরিত্র, যার মাথায় চুলের বদলে অসংখ্য সাপ থাকত)। তিনি চান বাংলাদেশ পাকিস্তানের মতো আগুনে পুড়ে কাবাব হয়ে যাক।’ ‘পলাশীর মীরজাফর প্রথম, একাত্তরে মুক্তিযুদ্ধের বিরোধিতাকারী রাজাকাররা দ্বিতীয় মীরজাফর এবং সংবিধান সংশোধন ও রাজাকারদের বাংলাদেশের রাজনীতিতে পুনর্বাসনকারী জিয়াউর রহমান বাংলাদেশের চার নম্বর মীরজাফর।’\nজাতীয় সংসদের কার্যপ্রণালী বিধি অনুযায়ী এমন কোনো সদস্য কমিটির সদস্য হবেন না, যার ব্যক্তিগত, আর্থিক ও প্রত্যক্ষ স্বার্থ কমিটিতে বিবেচিত হতে পারেÑ এমন বিষয়ের সাথে সংশ্লিষ্টতা আছে। অথচ বিদেশীদের সম্মাননা স্মারকবিষয়ক স্বর্ণ কেলেঙ্কারিতে অভিযুক্ত প্রতিমন্ত্রী সংশ্লিষ্ট সংসদীয় কমিটির সভাপতি হওয়ায় তিনি নিজেকে নির্দোষ ঘোষণার সুযোগ পান। যে কর্মকর্তা প্রতিমন্ত্রীকে দায়ী করে রিপোর্ট দিয়েছিলেন উল্টো তাকেই হেস্তনেস্ত হতে হয়। ‘সত্যিই সেলুকাস কী বিচিত্র এ দেশ’। আরো উল্লেখ করা যায়, ‘এলজিডি কমিটির যেসব সদস্য আছেন তারা সবাই প্রত্যক্ষ ও পরোক্ষভাবে ঠিকাদারি ব্যবসায়ের সাথে জড়িত। এ ক্ষেত্রে সংশ্লিষ্ট মন্ত্রণালয়ের কিছু অসাধু কর্মকর্তা সরাসরি এর সাথে জড়িত থাকে।’ জনগণের অভিযোগ শোনার জন্য একটি সংসদীয় কমিটি রয়েছে। এটির নাম পিটিশন কমিটি। দশম সংসদের এই কমিটি প্রতিবেদন প্রকাশিত হওয়া পর্যন্ত গত দেড় বছরে কোনো সভা করেনি। রাষ্ট্রপতির ভাষণের ওপর ধন্যবাদ প্রস্তাবের সমাপনী টেনে প্রধানমন্ত্রী দীর্ঘ বক্তব্য দেন। এ সময়ে তিনি বক্তব্যের প্রায় পুরো সময়টাই সংসদের বাইরের রাজনৈতিক জোটের নেতা ও কর্মীদের সমালোচনা করেন।\nটিআইবির প্রতিবেদন অবশেষে সংসদকে অধিকতর কার্যকরী করার জন্য কিছু সুপারিশ তুলে ধরেছে। এতে অনেক ভালো ভালো কথা বলা হয়েছে। সঙ্গতভাবেই প্রশ্ন উত্থাপন করা যায়, যে সংসদের আইনগত, অংশগ্রহণগত এবং নিয়মতান্ত্রিক ভিত্তিই প্রশ্নবিদ্ধ তাদের জন্য কোনো সুপারিশ প্রযোজ্য কি না? সত্যিকার অর্থে প্রতিকার পেতে হলে অবশ্যই আমাদেরকে জনগণের কাছে ফিরে যেতে হবে। টিআইবির নির্বাহী প্রধান প্রকাশনা অনুষ্ঠানে অবশেষে সবার অংশগ্রহণে একটি গ্রহণযোগ্য নির্বাচনের যে প্রত্যাশা ব্যক্ত করেছেনÑ সেটিই আজকে সময়ের দাবি, জনগণের দাবি এবং সঙ্কটময় সময়কে অতিক্রমের একমাত্র পথ। আমরা ‘পুতুল নাচের ইতিকথার’ ইতি দেখতে চাই।


সোনিয়া গান্ধীর সাথে বৈঠকে প্রধানমন্ত্রী শেখ হাসিনা – মুক্তিনিউজ24.কম\nবৃহস্পতিবার-২১শে নভেম্বর, ২০১৯ ইং-৬ই অগ্রহায়ণ, ১৪২৬ বঙ্গাব্দ, সময়: রাত ৯:৫৯, English Version\nসোনিয়া গান্ধীর সাথে বৈঠকে প্রধানমন্ত্রী শেখ হাসিনা\nপ্রকাশ:\tরবিবার, ৯ এপ্রিল, ২০১৭ , ৪:৩৩ অপরাহ্ণ , বিভাগ : জাতীয়,\nমুক্তিনিউজ24.কম ডেস্ক: ভারতের কংগ্রেস সভানেত্রী সোনিয়া গান্ধীর সঙ্গে বৈঠকে বসেছেন প্রধানমন্ত্রী শেখ হাসিনা। আজ রবিবার সন্ধ্যা সাড়ে ৬টার দিকে নয়াদিল্লিতে রাষ্ট্রপতি ভবনের দক্ষিণ ড্রয়িং রুমে সাক্ষাতে বসেন তারা। এসময় তাদের সাথে সাক্ষাতে বসেছেন ইন্ডিয়ান ন্যাশনাল কংগ্রেসের সহ-সভাপতি ও সোনিয়া পুত্র রাহুল গান্ধী।\nপ্রধানমন্ত্রীর সঙ্গে উপস্থিত রয়েছেন পররাষ্ট্রমন্ত্রী আবুল হাসান মাহমুদ আলী, ভারতে বাংলাদেশের হাইকমিশনার সৈয়দ মোয়াজ্জেম আলী, প্রধানমন্ত্রীর মুখ্যসচিব ড. কামাল আবদুল নাসের চৌধুরী, পররাষ্ট্র সচিব মো. শহীদুল হক, বাগেরহাটের সংসদ সদস্য শেখ হেলাল উদ্দিন ও আওয়ামী লীগের প্রেসিডিয়াম সদস্য কাজী জাফরুল্লাহ।\nএই সাক্ষাতের পর ভারতের রাষ্ট্রপতি প্রণব মুখার্জির সঙ্গে আনুষ্ঠানিক বৈঠকের কথা রয়েছে শেখ হাসিনার। এরপর তিনি অংশ নেবেন তার সম্মানার্থে প্রণবের দেওয়া নৈশভোজে। তার আগে রাষ্ট্রপতি বভনের ভবনের অশোকা হলে আয়োজিত সাংস্কৃতিক অনুষ্ঠান উপভোগ করবেন প্রধানমন্ত্রী শেখ হাসিনা ও তার সফর সঙ্গীরা।


শিক্ষাখাতে বরাদ্দ বৃদ্ধিতে কাজ করছে সরকার: শিক্ষামন্ত্রী\nযাযাদি রিপোর্ট ২৫ এপ্রিল ২০১৯, ০০:০০\nশিক্ষাখাতকে সর্বোচ্চ অগ্রাধিকার দিয়ে বাজেটে বরাদ্দ বৃদ্ধিতে কাজ করছে সরকার। তবে আরও বিভিন্ন খাতে বিনিয়োগ এবং দেশের আর্থিক বিবেচনায় প্রয়োজনের তুলনায় কম বাজেট পাচ্ছে শিক্ষাখাত। এমনটিই বলেছেন শিক্ষামন্ত্রী ডা. দীপু মনি।\nবুধবার জাতীয় প্রেসক্লাবে মুভমেন্ট ফর ওয়ার্ল্ড এডুকেশন রাইটস আয়োজিত 'আগামী বাজেট ও শিক্ষাখাত: আমাদের প্রত্যাশা' শীর্ষক এক সেমিনারে প্রধান অতিথির বক্তব্য রাখেন শিক্ষামন্ত্রী। সেমিনারে তিনি বলেন, শিক্ষায় উন্নতির জন্য বাজেট প্রয়োজন। উন্নত শিক্ষার জন্য আরও বেশি বাজেটের প্রয়োজন হয়। এখন জিডিপির দুই ভাগের মতো আমরা শিক্ষায় বাজেট পাচ্ছি। এটি আরও বেশি হওয়া দরকার। ১৯৭০ সালের নির্বাচনে আওয়ামী লীগের ইশতেহারে বঙ্গবন্ধু শেখ মুজিবুর রহমান শিক্ষাখাতে জিডিপির ৪ শতাংশ বাজেটের কথা বলেছিলেন।\nদীপু মনি বলেন, গত ১০ বছরে আমাদের শিক্ষার উলেস্নখযোগ্য উন্নতি হয়েছে। শিক্ষার্থীদের শিক্ষাপ্রতিষ্ঠানে নিয়ে আসতে আমরা কাজ করেছি। এখন শিক্ষার্থী ঝরে পড়ার হার সবচেয়ে কম। এ জন্য অবকাঠামোসহ বিভিন্ন বিষয়ে সরকার অর্থ ব্যয় করেছে। আমাদের দেশের অর্থনৈতিক অবস্থা, সামর্থ্য সবকিছু বিবেচনায় নিয়ে বাজেটে বরাদ্দ আশা করতে হবে। শিক্ষার উন্নতিতে যতটুকু ব্যয় দরকার, সরকার তার সামর্থ্য অনুযায়ী সবকিছু করছে, করবে।\nসেমিনারে মূল প্রবন্ধ উপস্থাপন করেন মুভমেন্ট ফর ওয়ার্ল্ড এডুকেশন রাইটসের আহ্বায়ক ফারুক আহমেদ আরিফ। এ সময় শিক্ষায় সরকারের প্রতি বাজেটে বরাদ্দ বৃদ্ধির দাবি জানিয়ে তিনি বলেন, শিক্ষাখাতে বরাদ্দ দ্রম্নত জিডিপির ৫ শতাংশে উন্নীত করা এবং ক্রমান্বয়ে ৭ শতাংশে নেয়ার দাবি জানাচ্ছি। এ ছাড়াও ২০১৯-২০ অর্থবছরের বাজেটে এক লাখ ৪০ হাজার কোটি টাকার বাজেট বরাদ্দ চেয়েছেন তিনি।\nসেমিনারে সভাপতির বক্তব্যে ঢাকা বিশ্ববিদ্যালয়ের সাবেক উপাচার্য ড. আ আ ম স আরেফিন সিদ্দিক বলেন, শিক্ষাখাত সর্বোচ্চ অগ্রাধিকার পাওয়ার মতো একটি খাত। পৃথিবীতে যারা উন্নতি করেছে দেখা যাবে তারা শিক্ষাকে সর্বোচ্চ গুরুত্ব দিয়েই উন্নতি করেছেন। যুদ্ধ বিধ্বস্ত দেশেও বঙ্গবন্ধু শিক্ষাকে সর্বোচ্চ গুরুত্ব দিয়েছেন।\nশিক্ষা গণতন্ত্রের মূল ভিত।\nএ সময় অন্যদের মধ্যে আরও বক্তব্য রাখেন সাবেক তত্ত্বাবধায়ক সরকারের উপদেষ্টা এবং শিক্ষাবিদ রাশেদা কে চৌধুরী, বাংলাদেশ ডায়াবেটিক সমিতির কনসালট্যান্ট ডা. সিএম দিলোয়ার রানা।\nবিজিএমইএ ভবন ভাঙার কী খবর?\nচিনিশিল্পে দুর্নীতির সঙ্গে জড়িতদের অপসারণের সুপারিশ\nশত্রম্নপক্ষ দেশে বিদেশে ষড়যন্ত্র করছে\nবিদু্যতের প্রি-পেইড মিটারে হয়রানি বন্ধের দাবি\nনন-এমপিও সহকারী গ্রন্থাগারিকদের মানববন্ধন\nদুদকে আসতে আরও তিন মাস সময় চান নূর আলী\n'চিরুনি অভিযানে' অসহযোগিতা পেলে আইনি ব্যবস্থা: আতিক


হে আমাদের রাব্ব! আপনি যা অবতীর্ণ করেছেন, আমরা তা বিশ্বাস করি এবং আমরা রাসূলের অনুসরণ করছি, অতএব সাক্ষীগণের সাথে আমাদেরকে লিপিবদ্ধ করুন।\nআর তারা (কাফিরেরা) ষড়যন্ত্র করেছিল ও আল্লাহও কৌশল করলেন এবং আল্লাহ শ্রেষ্ঠতম কৌশলী।\nযখন আল্লাহ বললেনঃ হে ঈসা! নিশ্চয়ই আমি তোমাকে আমার দিকে প্রতিগ্রহণ করব এবং তোমাকে উত্তোলন করব এবং অবিশ্বাসকারীদের হতে তোমাকে পবিত্র করব, আর যারা অবিশ্বাস করেছে তাদের উপর তোমার অনুসারীগণকে উত্থান দিন পর্যন্ত সমুন্নত করব; অনন্তর আমারই দিকে তোমাদের প্রত্যাবর্তন; অতঃপর তোমাদের মধ্যে যে বিষয়ে মতভেদ ছিল তার মীমাংসা করব।\nঅনন্তর যারা কুফরী করেছে (অবিশ্বাসী হয়েছে), বস্তুতঃ তাদেরকে ইহকাল ও আখিরাতে কঠোর শাস্তি প্রদান করব এবং তাদের জন্য কেহ সাহায্যকারী নেই।\nআর যারা বিশ্বাস স্থাপন করেছে ও সৎকাজ করেছে ফলতঃ তিনি তাদেরকে পূর্ণ প্রতিদান প্রদান করবেন এবং আল্লাহ অত্যাচারীদেরকে ভালবাসেননা।\nআমি তোমার প্রতি বিজ্ঞানময় বর্ণনা ও নিদর্শনাবলী হতে এটা আবৃত্তি করছি।\nনিশ্চয়ই আল্লাহর নিকট ঈসার দৃষ্টান্ত আদমের অনুরূপ; তিনি তাকে মাটি দ্বারা সৃষ্টি করলেন, অতঃপর বললেন হও, ফলতঃ তাতেই হয়ে গেল।\nএই বাস্তব ঘটনা তোমার রবের পক্ষ হতে; সুতরাং তুমি সংশয়ীদের অন্তর্ভুক্ত হয়োনা।\nঅতঃপর তোমার নিকট যে জ্ঞান এসেছে, তারপরে তদ্বিষয়ে যে তোমার সাথে কলহ করে, তুমি বলঃ এসো, আমরা আমাদের সন্তানগণ ও তোমাদের সন্তানগণকে, আমাদের নারীগণ ও তোমাদের নারীগণকে এবং স্বয়ং আমাদের ও তোমাদেরকে আহবান করি। অতঃপর প্রার্থনা করি যে, অসত্যবাদীদের উপর আল্লাহর অভিসম্পাত বর্ষিত হোক।


শিশু সাহিত্যিক টিপু কিবরিয়ার শিশুপর্ণ ব্যবসায়: প্রাসঙ্গিক চিন্তা ভাবনা – মুক্তমনা বাংলা ব্লগ\nশিশু সাহিত্যিক টিপু কিবরিয়ার শিশুপর্ণ ব্যবসায়: প্রাসঙ্গিক চিন্তা ভাবনা\nBy সাব্বির হোসাইন|2014-07-10T10:31:48+06:00জুলাই 10, 2014|Categories: মানবাধিকার, সমাজ|Tags: চাইল্ড পর্ণ, নারী ও শিশু যৌন নিপীড়ন|15 Comments\nআচ্ছা, মানুষ কি যৌন মর্ষকামী, বিকৃত যৌনকামী?\nপত্রিকা, টিভি, ফেসবুক, চোখের সামনে সবখানে মানুষের যৌন মর্ষ ও বিকৃতকামিতার হাজারো উদাহরণ।\nচিন্তাটা মাথায় এলো টিপু কিবরিয়ার ঘটনা শোনার পর।\nটিপু কিবরিয়া শিশুদের দিয়ে পর্ণ বানাচ্ছে আজ নয় বছর; লোকটা আবার জনপ্রিয় শিশু সাহিত্যিক।\nএখানে চাহিদা যোগানের বিষয় মাথায় এলো।\nশিশুপর্ণের চাহিদাটা মানুষ হিসেবে খুব বেমানান লাগে, মেনে নিতে পারি না।\nসারাবিশ্বে শিশু পর্ণগ্রাফীতে প্রতিবছর ২০ বিলিয়ন ডলারের বেশি (১,৬০,০০০ কোটি টাকার বেশি) লেনদেন হয়, যা দ্রুত বৃদ্ধি পাচ্ছে। (সূত্র)\nভাবা যায় !\nবেশ কয়েকবছর আগে মানুষের সেক্স বিষয়ক মনোজগত নিয়ে কাজ করতে যেয়ে বিভিন্ন মানুষের যৌন জীবন সম্পর্কে জানতে পেরে বিষম খেয়েছি।\nঅজাচার (ইনসেস্ট), শিশুদের প্রতি যৌনকাম, যৌন মর্ষকামিতার চর্চা মানুষের মাঝে খুব দ্রুত বৃদ্ধি পাচ্ছে।\nএদের যুক্তিগুলোও খুব অদ্ভুত; সবকিছুর উপরে এরা নিজেদের আত্মতৃপ্ততাকে প্রাধান্য দেয়।\nকিন্তু এতে করে কার কি ক্ষতি হলো, তা এদের ভাবনা জগতে নাড়া দেয় না।\nঅজাচারে অভ্যস্ত ছিলেন এমন একজন ছোটবেলায় লুকিয়ে লুকিয়ে প্যারেন্টসদের শারীরিক সম্পর্ক দেখতেন এবং এটা তার অভ্যস্ততায় পরিণত হয়েছিল।\nতার যৌন ভাবনার উত্তেজনার অংশটুকু তার খুব নিকটাত্মীয়দের ঘিরে গড়ে উঠেছিল।\nপরবর্তীতে তিনি জোর করে নিকটাত্মীয়াদের সাথে অজাচারে অভ্যস্ত হয়ে পড়েন।\nঅনেক সময় পরে যেয়ে, মানসিক ডাক্তারের স্মরণাপন্ন হয়ে তিনি ওই জগত থেকে বেরিয়ে আসতে পেরেছিলেন কিন্তু ততদিনে যা ডেমেজ হবার হয়ে গেছে।\nঅনেকগুলো জীবন ভয়ংকর জটিল মানসিক সমস্যায় আক্রান্ত হয়ে গেছে।\nএকজন ভদ্রমহিলা আমার কলিগ ছিলেন, যার সৎ-পিতা তাঁর প্রতি যৌনাসক্ত ছিলেন; নব্বইয়ের দশকে উনার কৈশোর বেলায় জোর করে শারীরিক সম্পর্ক করেছিল।\nএই ঘটনার পর স্বাভাবিক কারণে ভদ্রমহিলার জীবন এলোমেলো হয়ে যায়।\nউনি এখনো স্বাভাবিকভাবে কোন বয়স্ক পুরুষের সাথে মিশতে পারেন না; উনার প্রেসার বেড়ে যাওয়া, মেজাজ খারাপ হয়ে যাওয়া, থ্রেটেন্ড ফিল করা জাতীয় নানান সমস্যা দেখা দেয়।\nশিশুদের উপর যৌন নির্যাতন বাংলাদেশে খুব কমন বিষয়।\nধর্মীয় শিক্ষাগুরু, বয়সে বড় কাজিন, পরিবারের গুরুজন, শিক্ষক, পিতা-মাতার ঘনিষ্টজনেরা, ব্যাক্তি বিশেষের কাছে সম্মানিত ব্যাক্তিদের দ্বারা শিশু যৌন নির্যাতনের ঘটনা খুবই কমন।\nতবে, এই ক্ষেত্রে শুধুমাত্র শিশু না বলে সব বয়সের মানুষকে অর্ন্তভুক্ত করা যায়।\nগল্পছলে যৌনাবেগ নিয়ে গায়ে হাত দেয়া, হাত ধরা, পিঠে হাত বোলানো, স্পর্শকাতর জায়গায় ভুল করে হাত লেগে গেছে ভাব দেখিয়ে স্পর্শ করা সবই কিন্তু বিকৃত কাম রুচির অর্ন্তভুক্ত।\nচট্টগ্রাম বিশ্ববিদ্যালয়ে পড়ার সময় আমার এক সহপাঠীকে খেয়াল করতাম, বান্ধবীদের সাথে এই ধরণের আচরণ করতো।\nপরে একদিন খোলাখুলি ওর সাথে এসব নিয়ে কথা বলার পর, সে স্বীকার করে, সে আসলে বন্ধুত্বের দাবি নিয়ে নয়, ইচ্ছে করে যৌনাবেগ নিয়ে বান্ধবীদের স্পর্শ করে।\nএই করে সে যৌনতৃপ্ততা লাভ করে।\nস্বমেহনের সময় এই স্পর্শের সৃত্মিগুলোকে সে ব্যবহার করে।\nমানসিক রোগ বিশেষজ্ঞ একজন জেষ্ঠ্য বন্ধুর কাছে এক দম্পতির কথা শুনেছিলাম।\nপুরুষ সঙ্গীটি সঙ্গীনিকে কষ্ট দিয়ে সহবাস করতে আনন্দবোধ করে।\nবেশ অনেকদিন ট্রিটমেন্ট করার পর ভদ্রলোক পরিবর্তন হয়েছিলেন।\nপ্রশ্ন জাগে, কেন মানুষ এরকম হয়?\nকেন মানুষ এরকম বিকৃত কামাসক্ত হয়?\nএরা কি বুঝে না যে, যে তার ভিক্টিম হচ্ছে, সে কষ্ট পায়।\nউত্তরটা আমাদের অজানা নয়; নিপীড়ক মাত্রই জানে নিপীড়নের শিকার হওয়া ব্যাক্তি কষ্ট পায় এবং এই কষ্ট দেখে সে সুখ লাভ করে।\nআমাদের সমাজের হিপোক্রেসী অবাক করে দেয়।\nআমরা অনাগ্রাসী সমকামীকে সহ্য করতে পারি না কিন্তু ধর্ষক, শিশু যৌন নিপীড়ককে ঠিকই স্বাভাবিকভাবে গ্রহণ করি।\nযে প্রসঙ্গে ছিলাম- টিপু কিবরিয়া…\nটিপু কিবরিয়া বা তার মতো মানুষরূপী পশুদের হাত থেকে কিভাবে সমাজকে বাঁচানো যাবে?\nউত্তরটি আমার মতে, দ্রুত বিচার ও কঠোর শাস্তি নিশ্চিত করা এবং মানবিক বিষয়ে মানুষে সচেতন করে তোলা।\nএই সব অন্যায়, অনাচার সমাজে প্রশ্রয় পায়, ফ্রিকুয়েন্টলি ঘটতে থাকে, তার কারন আমাদের বিচার ব্যবস্থার দুর্বলতা।\nবিচার ও শাস্তি না হওয়া বা বিচার-শাস্তির দীর্ঘসূত্রিতা মানুষের অপরাধ প্রবণতা বৃদ্ধির একটি বড় অনুঘটক।\nবাংলাদেশে প্রচলিত “তথ্য ও যোগাযোগ প্রযুক্তি আইন-২০০৬” বলছে-\nঅনলাইনে যেকোন প্রকার পর্ণজাতীয় যেকোন ছবি, অডিও, ভিডিও, লিখা, বই প্রদর্শন-প্রচার এবং বাণিজ্য ও সংরক্ষণ করা সম্পূর্ণরূপে নিষিদ্ধ ও শাস্তিযোগ্য।\nএর শাস্তি হিসেবে ৫৭ ধারায় বলা হয়েছে দশ বছরের কারাদন্ড ও/অথবা, দশ কোট টাকা অর্থদন্ড।\n“নারী ও শিশুর উপর সহিংসতা প্রতিরোধ আইন” বলছে-\nবাংলাদেশে আইন অনুসারে শিশুদের দিয়ে পর্ণগ্রাফি করানোর শাস্তি আজীবন কারাদন্ড অথবা মৃত্যুদন্ড।\nটিপু কিবরিয়ার বিচার দ্রুততম সময়ে শেষ হোক এবং তার উপর দৃষ্টান্তমূলকভাবে সর্বোচ্চ শাস্তির রায় কার্যকর হোক, এটাই চাওয়া।\nলেখা শেষ করার আগে, একটা কথা না বললেই নয়, সবকিছুর উপরে আমাদের সত্যিকার অর্থে মানুষ হতে হবে।\nআমাদের মনে রাখতে হবে, আমরা মানুষ, নিম্নবর্গের কোন প্রাণী নই।\nযৌন মর্ষকামিতা, বিকৃত যৌনকামিতা, শিশু যৌনাগ্রহ কোন মানুষের মাঝে থাকতে পারে না।\nমানবিক বিষয়ে, মানবিক গুনাবলীর বিষয়ে আমরা যতদিন সচেতন হবো না, ততদিন এই দৈত্যবৃত্তি থেকে আমাদের নিস্তার নেই।\nমানুষের সুকুমারবৃত্তি জাগ্রত হোক…\n[ টিপু কিবরিয়া বিষয়ক খবরের প্রাসঙ্গিক লিংক ]\nএম এস নিলয় জুলাই 11, 2014 at 10:46 অপরাহ্ন - Reply\nটিপু কিবরিয়া আমার বেশ পরিচিত একজন লোক ছিলেন। অসম্ভব সম্মান করতাম তাকে।\nএক সাথে কতো ফটো ওয়াক করেছি; তার গ্রুপের (সুধুই বাংলা ফটোগ্রাফিক গ্রুপ) ফটো একজিবিসনে ছবি প্রদর্শন করেছি।\nকোনোদিন ঘুণাক্ষরের কল্পনা করিন, যাকে এত সম্মান করি তার ধান্ধা কিনা এই :/\nটিপু ভাইয়ের কাছে আমি অনেক অনেক ঋণী একটি বিষয়ে।\n২০১০ সালে ইন্টারনেটে মানহানীর একটা মিথ্যা বানোয়াট কেসে আমার যখন ত্রাহি ত্রাহি অবস্থা তখন একমাত্র টিপু ভাইকে এবং তার রেফারেন্সে তানভীর ভাইকেই পাশে পেয়েছিলাম। এক অবসরপ্রাপ্ত আর্মি অফিসার আমার বিরুদ্ধে এই কেস করেছিলেন; আমি ব্লগে তার ফটোগ্রাফিক গ্রুপের (যেটার একজন অ্যাডমিন ছিলাম আমি) দুর্নীতি এবং তার সকল কর্মকাণ্ড সম্পর্কে সব গোপন কথা ফাঁস করে দিয়েছিলাম এটাই ছিল আমার বিরুদ্ধে অভিযোগ। এতেই নাকি তার মান ইজ্জত নিলয় কত্রিক হানি করা হয়েছিলো। সাথে যোগ করা হয়েছিলো গ্রুপের টাকা, ক্যামেরা আত্মসাৎ, গ্রুপের মেয়েদের বিরক্ত করার মতন ভুং ভাং কিছু আজীব অভিযোগ। একমাত্র টিপু ভাইর জন্যই আমাকে জেলের ভাত খেতে হয়নি; তাই সারা জীবন কৃতজ্ঞ থাকবো বলেই মনে প্রানে বিশ্বাস করতাম।\nকিন্তু এখন পাশার দান বদলে গিয়েছে; যতই আমার বিপদে পাশে দাড়াক তার অপরাধের বিষয়বস্তু এতই গুরুতর যে তাকে ভাই ডাকতে ঘৃণা করে। এত বছরের অভ্যাস (সামনাসামনি চিনি ২০০৮ সাল থেকে; আর তার হরর ক্লাবের এবং তার ছড়ার ভক্ত আমি ছোটকাল থেকেই; কিছু মুখস্ত ও আছে) বসত ভাই বের হয়ে যায় তার নামের সাথে।\nযখন ফটো ওয়াকে যেতাম তার সাথে তখন খেয়াল করতাম বাচ্চাদের প্রতি তার একটা আলাদা আকর্ষণ আছে। বাচ্চা দেখলেই তার ছবি তোলা চাই ই চাই (তার ফ্লিকার একাউন্ট ঘুরে দেখুন; বাচ্চাদের ছবি ই বেশী)। তখন কি আর জানতাম কোন দৃষ্টিতে তিনি শিশুদের দেখেন; যদি জানতাম তবে বুড়িগঙ্গায় তাকে যে চুবাতাম সেটা আমি নিশ্চিত।\nতাকে আমরা সব ফটোগ্রাফাররা বয়কট করেছি; এই কিসিমের লোকের সাথে জেনেশুনে আর যাই হোক সুসম্পর্ক রাখা সম্ভব নয়।\nপ্রচণ্ড ঘৃণা নিয়ে তাকে নিয়ে একটা লেখা লিখেছিলাম; সময় পেলে পড়বেন।\nওনার উপযুক্ত এবং দৃষ্টান্তমূলক শাস্তি চাই।\nসাব্বির হোসাইন জুলাই 12, 2014 at 4:44 পূর্বাহ্ন - Reply\nটিপু কিবরিয়া সম্ভবত: পেডোফাইল।\nলিংক শেয়ারের জন্য ধন্যবাদ; অবশ্যই পড়ে দেখবো।\nগীতা দাস জুলাই 11, 2014 at 9:39 অপরাহ্ন - Reply\nটিপু কিবরিয়াদের সুকুমারবৃত্তি জাগ্রত হোক।\nসাব্বির হোসাইন জুলাই 11, 2014 at 10:08 অপরাহ্ন - Reply\nকাজী রহমান জুলাই 11, 2014 at 8:18 পূর্বাহ্ন - Reply\nটিপু কিবরিয়ার বিচার দ্রুততম সময়ে শেষ হোক\nএর মানে কি টিপু কিবরিয়ার বিচার শেষ হয়নি? হবার আগেই দোষী সাব্যস্ত নাকি স্বীকারোক্তিমূলক জবানবন্দি দিয়েছে সে?\nএবং তার উপর দৃষ্টান্তমূলকভাবে সর্বোচ্চ শাস্তির রায় কার্যকর হোক, এটাই চাওয়া।\nএই রকম দোষে দোষীর শাস্তি দৃষ্টান্তমূলকই হওয়া দরকার। এদের কঠিন শাস্তির রায়ও কার্যকর করতে হবে দ্রুত।\nএই সব অন্যায়, অনাচার সমাজে প্রশ্রয় পায়, ফ্রিকুয়েন্টলি ঘটতে থাকে, তার কারন আমাদের বিচার ব্যবস্থার দুর্বলতা। বিচার ও শাস্তি না হওয়া বা বিচার-শাস্তির দীর্ঘসূত্রিতা মানুষের অপরাধ প্রবণতা বৃদ্ধির একটি বড় অনুঘটক।\n(Y) কোন সন্দেহ নেই।\nসামাজিক ভাবে সচেতন এবং সতর্কও থাকতে হবে বটে। শিশুদের শেখাতে হবে বিভিন্ন সতর্কতামূলক পদক্ষেপ যাতে করে সুযোগ সন্ধানী বদমাশরা ভুলিয়ে ভালিয়ে ভয়ঙ্কর এই অপরাধ করতে না পারে।\nসাব্বির হোসাইন জুলাই 11, 2014 at 2:53 অপরাহ্ন - Reply\nসে স্বীকারোক্তিমূলক জবানবন্দি দিয়েছে এবং এখনো বিচারের রায় আসেনি।\nগুবরে ফড়িং জুলাই 10, 2014 at 11:37 অপরাহ্ন - Reply\nআর হ্যা, আপনার অভিজ্ঞতাগুলি নিয়ে বিশ্লেষনধর্মী আরও লেখা ছাড়ুন। এক একটি কেস স্টাডি নিয়ে এক একটি লেখা আসতে পারে।\nসাব্বির হোসাইন জুলাই 11, 2014 at 3:23 পূর্বাহ্ন - Reply\nকথা দিচ্ছি না, তবে অবশ্যই চেষ্টা করবো।\nনিরাবেগ নাবিক জুলাই 10, 2014 at 4:06 অপরাহ্ন - Reply\nএদেশের পুরুষদের উচিত নিজের স্ত্রী বা প্রেমিকা, সহকর্মিনী বা সহপাঠিনী, বান্ধবী এবং বোনের সাথে সত্যিকার বন্ধুত্বপূর্ণ হতে শেখা। শুধুমাত্র তখনি তারা জানতে পারবে, এদেশে ৯০ শতাংশ মেয়ে ধর্ষণ বা ধর্ষণচেষ্টার শিকার।\nসাব্বির হোসাইন জুলাই 11, 2014 at 3:22 পূর্বাহ্ন - Reply\nএদেশের পুরুষদের উচিত নিজের স্ত্রী বা প্রেমিকা, সহকর্মিনী বা সহপাঠিনী, বান্ধবী এবং বোনের সাথে সত্যিকার বন্ধুত্বপূর্ণ হতে শেখা।\nসৈকত চৌধুরী জুলাই 10, 2014 at 3:32 অপরাহ্ন - Reply\nউনি পথশিশুদের নিপীড়ণ করেছেন। কেন কিছু শিশু ‘পথশিশু’ হবে? এখানে সমাজের পুরো দায় আছে। শিশুদের বেড়ে উঠার জন্য যে সমাজ একটা মানবিক পরিবেশ প্রদানে ব্যর্থ সেটা চরম অসভ্য একটা সমাজ ছাড়া আর কিছু নয়। যেসব শিশু অনাহারে-অর্ধাহারে মারা যাচ্ছে সেসব শিশু কোথায় নিপীড়িত হল তা নিয়ে সমাজের বিব্রত হওয়ার রহস্য কী?\nতামান্না ঝুমু জুলাই 11, 2014 at 2:14 পূর্বাহ্ন - Reply\nএকজন শিশু পথশিশু হয়ে অনাহারে পথে পথে ঘুরে বেড়ালে সেটা আমাদের রাষ্ট্র সমাজ সবারই দায়। টিপু কিবরিয়া পথশিশুদের নিপীড়ণ করেছে। এর বাইরে আর কাউকে করেছে কিনা সেটা কিন্তু জানা যায়নি। সে শুধু নয়, আরো অনেকেই আছে যারা শিশু পেলেই নিপীড়ণ করে। এ রকম অনেক নিপীড়িত শিশুর গল্প আমিও জানি।\nসাব্বির হোসাইন জুলাই 11, 2014 at 3:20 পূর্বাহ্ন - Reply\nআমাদের সমাজ কি আসলেই বিব্রত হয়েছে?\nআমার তো মনে হয় না হয়েছে।\nআপনি নিয়মিত পত্রিকায় চোখ রাখুন; দেখবেন, সমাজের কোন পরিবর্তন হয়নি।\nযে অমানবিক সমাজ ছিল, তাই রয়ে গেছে।\nআমাদের সুকুমারবৃত্তি যতদিন জাগ্রত হবে না, ততদিন এগুলো আমাদের মাঝে বেড়ে উঠবে।\nমাহমুদ জুলাই 10, 2014 at 1:26 অপরাহ্ন - Reply\nআমাদের দেশে শতকরা ৯০ ভাগ মেয়েই যৌন নির্যাতনের শিকার। যত বুঝতে শিখছি ততই মানুষের উপর থেকে বিশ্বাস হারাচ্ছি।\nসাব্বির হোসাইন জুলাই 11, 2014 at 3:17 পূর্বাহ্ন - Reply\nসবচেয়ে অবাক করা ব্যাপারগুলোর একটি হলো- সমাজে ভালো মানুষের পরিচয় নিয়ে থাকা অনেকেই অসুস্থ যৌনজীবন যাপন করেন।\nআর এর ভিক্টিম হয় কিছু নিরীহ প্রাণ।


কনস্টেবল নিয়োগে আর্থিক লেনদেনে কঠোর ব্যবস্থার হুশিয়ারী | | ajkerparibartan.com কনস্টেবল নিয়োগে আর্থিক লেনদেনে কঠোর ব্যবস্থার হুশিয়ারী – ajkerparibartan.com\nকনস্টেবল নিয়োগে আর্থিক লেনদেনে কঠোর ব্যবস্থার হুশিয়ারী\n3:29 pm , June 23, 2019\nনিজস্ব প্রতিবেদক ॥ জেলায় পুলিশ কনস্টেবলের ৪৫টি শূন্য পদে লোক নিয়োগ করা হবে আগামী পহেলা জুলাই। ওই দিন জেলা পুলিশ লাইন্সে প্রকাশ্যে কয়েকটি স্থরে যাচাই-বাছাইয়ের পর নারী ও পুরুষ কনস্টেবলের ৪৫টি পদের বিপরীতে প্রার্থীদের প্রাথকিভাবে নির্বাচন করা হবে। প্রাথমিক বাছাইতে উত্তীর্নরা ২ জুলাই অংশ নেবে লিখিত পরীক্ষায়। ৪ জুলাই লিখিত পরীক্ষার ফল প্রকাশের পর মৌখিক পরীক্ষার মাধ্যমে চূড়ান্ত করা হবে ৪৫জনকে। এ ক্ষেত্রে কোন প্রার্থী তদবির-সুপারিশ কিংবা অনৈতিক কোন পন্থা অবলম্বন করলে তাকে অযোগ্য ঘোষনা করা হবে বলে জানিয়েছেন বরিশালের পুলিশ সুপার মো. সাইফুল ইসলাম। পুলিশ সুপার কার্যালয় সূত্র জানায়, সারা দেশে পুলিশ কনস্টেবল নিয়োগের চলমান প্রক্রিয়ায় এবার বরিশালে ৪৫টি শূন্য পদের বিপরীতে পুলিশ কনস্টেবল নিয়োগ করা হবে। এর মধ্যে গত বছর মুক্তিযোদ্ধা কোটায় শূন্য থাকা নারী কনস্টেবলের ৮টি এবং এবার পুরুষ কনস্টেবল পদে ৩২ জন ও নারী কনস্টেবল পদে নিয়োগ করা হবে ৫জন।\nনিয়োগ পরীক্ষায় অংশ নিতে সোনালী ব্যাংকের যে কোন শাখায় একটি নির্দিস্ট কোড নম্বরের অনুকূলে ১শ’ টাকা জমা দিতে হবে। ব্যাংকের ফরমের দাম ৩ টাকা।\nব্যাংকে জমা দেওয়া ১শ’ টাকার মেমো, প্রার্থীর সদ্য তোলা পাসপোর্ট সাইজের ৩ কপি সত্যায়িত ছবি, সর্বনি¤œ এসএসসি’র মূল সনদ কিংবা সাময়িক সনদ, সবশেষ শিক্ষা প্রতিষ্ঠান প্রধানের দেওয়া চারিত্রিক সনদ, ইউনিয়ন পরিষদ চেয়ারম্যান কিংবা পৌর ও সিটি করপোরেশনের ওয়ার্ড কাউন্সিলর কর্তৃক দেওয়া নাগরিক সনদ এবং প্রার্থীর নিজের কিংবা নিজের না থাকলে বাবা-মায়ের জাতীয় পরিচয়পত্রের মূল কপি নিয়ে আগামী পহেলা জুলাই সকাল ৮টার মধ্যে পুলিশ লাইনে হাজির হতে হবে বরিশাল জেলার আগ্রহী প্রার্থীদের। তবে সাথে কোন ব্যাগ কিংবা মুঠোফোন নিতে পারবে না তারা।\nএরপর পুলিশের একাধিক দল লাইনে দাড়ানো প্রার্থীদের যথাযথ কাগজপত্র পরীক্ষা-নিরীক্ষা করবেন। যাদের কাগজপত্রে ত্রুটি থাকবে তাদের প্রথম পর্যায়েই বের করে দেওয়া হবে। এরপর প্রতিটি লাইন থেকে শারীরিক সক্ষমতা ভালো থাকা প্রার্থীদের বাছাই করা হবে। তাদের মধ্য থেকে দৌড়, রশি বাওয়া এবং লং জাম্পে উত্তীর্নদের নেওয়া হবে ডাক্তারী পরীক্ষা। এসব ধাপ অতিক্রমকারীদের লিখিত পরীক্ষায় অংশ নেওয়ার সুযোগ দেওয়া হবে। ২ জুলাই লিখিত পরীক্ষা গ্রহন এবং ৪ জুলাই ফল প্রকাশের পর মৌখিক পরীক্ষার মধ্যেমে চূড়ান্তভাবে নিয়োগ করা হবে নারী-পুরুষ সহ ৪৫জন।\nজেলা পুলিশ সুপার মো. সাইফুল ইসলাম জানান, সরকার এবং পুলিশ প্রধান পুলিশ কনস্টেবল পদে নিয়োগে স্বচ্ছতা রাখার ব্যাপারে অত্যন্ত কঠোর। তাই কনস্টেবল নিয়োগে কেউ যাতে কোন প্রতারক, দালাল বা কোন অসাধু কর্মকর্তা-কর্মচারীর প্রলোভনের ফাঁদে পা দিয়ে কোন প্রকার লেনদেন না করে সেজন্য জেলা পুলিশের পক্ষ থেকে লিফলেট বিতরন সহ ব্যাপক প্রচার প্রচারনা চালানো হচ্ছে। নিয়োগের বিষয়ে কোন পুলিশ সদস্য অনিয়ম কিংবা আর্থিক লেনদেনে জড়িত হলে তাদের বিরুদ্ধে বিভাগীয় এবং আইনগত ব্যবস্থা নেওয়ার হুশিয়ারী দেন পুলিশ সুপার।


কুষ্ঠরোগী কৃষক বিল্লাল ও শতবর্ষী আফিয়া বেগমের পাশে জেলা প্রশাসক\nগণমাধ্যম ও সামাজিক যোগাযোগমাধ্যমে সংবাদ প্রকাশের পর কুষ্ঠরোগী কৃষক বিল্লাল ও শতবর্ষী আফিয়া বেগমের পাশে মানবতার হাত বাড়িয়ে পাশে দাঁড়িয়েছেন জেলা প্রশাসক অঞ্জনা খান মজলিশ।\nকুষ্ঠ রোগে দু’পা হারিয়ে এক যুগেরও অধিক সময় কৃষি কাজ করে অতিকষ্টে জীবন অতিবাহিত করে আসছিলেন কৃষক বিল্লাল হোসেন (৬৫)। তিনি ফরিদগঞ্জ উপজেলার বালিথুবা পশ্চিম ইউনিয়নের মদনেরগাঁও গ্রামের মৃত হাবিবুল্লাহর ছেলে। তার এ দুর্বিষহ জীবনের বর্তমান অবস্থা নিয়ে চলতি মাসের শুরুর দিকে গনমাধ্যমে একাধিক প্রতিবেদন প্রকাশ হয়। আর তা সামাজিক যোগাযোগ মাধ্যমে ছড়িয়ে পড়লে নজরে আসে উপজেলা ও জেলা প্রশাসনের।\nতারই আলোকে গতকাল ১১ ফেব্রæয়ারি বৃহস্পতিবার সকাল ১০টায় বিল্লাল হোসেনকে চাঁদপুর জেলা প্রশাসকের সম্মেলন কক্ষে ডেকে আনা হয়। তার সমস্যাগুলো জানার পরে জেলা প্রশাসক কৃষক বিল্লালের পুনর্বাসনের ব্যবস্থা গ্রহণ করেন।\nএ বিষয়ে জেলা প্রশাসক অঞ্জনা খান মজলিশ সাংবাদিকদেরকে বলেন, গণমাধ্যমে দেখেছিলাম বিল্লাল হোসেনের সংবাদ। তিনি একজন শারিরীক প্রতিবন্ধী। তিনি অনেক কষ্ট করে হালচাষ করছেন এবং ভিক্ষাবৃত্তি করছেন না। এ বিষয়টি আমাদেরকে খুবই অনুপ্রাণিত করেছে এবং আমি চেয়েছি জেলা প্রশাসনের পক্ষ থেকে সাহায্য করি। কারণ দেখেছি যারা শারিরীকভাবে সক্ষম তারাও অনেক সময় ভিক্ষাবৃত্তি করছেন। কিন্তু তিনি শারিরীকভাবে অক্ষম হয়েও কৃষি কাজ করছেন। তিনি তার আত্মমর্যাদা বিসর্জন দেননি। তাকে আমরা মনে করেছি সাহায্য করা দরকার। এ জন্য জন্য সমাজ সেবা থেকে প্রতিবন্ধী কার্ড করে দেয়া হয়েছে। ২৫ হাজার টাকার একটি ক্ষুদ্র ঋণের ব্যবস্থা করা হয়েছে এবং জেলা প্রশাসনের পক্ষ থেকে তাকে ২০ হাজার টাকা সহায়তা করা হয়েছে।\nজেলা প্রশাসক বলেন, কৃষককে সহযোগিতা করার উদ্দেশ্যে হলো যাতে তিনি এ টাকা কাজে লাগতে পারেন এবং আমাদের সিভিল সার্জন ড. মো. সাখাওয়াত উল্যাহ উপস্থিত আছেন। তিনিও তার পায়ের চিকিৎসা সেবার ব্যবস্থা করবেন। এছাড়া কৃষি সম্প্রসারণ অধিদপ্তরের পক্ষ থেকে তাকে কৃষি কাজে সহযোগিতা করবেন।\nএ সময় উপস্থিত ছিলেন অতিরিক্ত জেলা প্রশাসক (সার্বিক) মোহাম্মদ আবদুল্লাহ আল মাহমুদ জামান, কৃষি সম্প্রসারণ অধিদপ্তরের উপ-পরিচালক মো. জালাল উদ্দিন, চাঁদপুর জেলা সমাজ সেবা কার্যালয়ের সহকারী পরিচালক মিয়া ফিরোজ আহমেদ খান ও নির্বাহী ম্যাজিস্ট্রেট ইমরান মাহমুদ ডালিম।\nএকই সময়ে প্রায় শতবর্ষী বৃদ্ধা আফিয়া বেগম নামে একজন মহিলাকে জেলা প্রশাসনের পক্ষ থেকে নগদ ১০ হাজার টাকা সহায়তা প্রদান করা হয়। ওই নারী দীর্ঘদিন চাঁদপুর শহরের কোর্ট স্টেশনে ভিক্ষাবৃত্তি করে আসছিলো। তার বাড়ি টাঙ্গাইল জেলার মধুপুর উপজেলায়। ওই নারীকে ভিক্ষাবৃত্তি না করে নিজ এলাকায় চলে যেতে অনুরোধ করা হয়।


রাতের আধারে নারীদের তুলে নিয়ে যেতেন প্রদীপ -\nআজ ২৩শে সেপ্টেম্বর, ২০২০ খ্রিস্টাব্দ, ৬ই সফর, ১৪৪২ হিজরি\nরাতের আধারে নারীদের তুলে নিয়ে যেতেন প্রদীপ\nটেকনাফ থানার ওসি প্রদীপ কুমার দাশের অ’ত্যা’চারে অ’তিষ্ঠ ছিল এলাকাবাসী। ই’য়াবাপ্র’বণ এলাকা হওয়ায়, মা’দকবি’রোধী অ’ভিযানের দো’হাই দিয়ে সাধারণ মানুষকে করা হতো হ’য়রানি। শুধু তাই নয়, এসব থেকে বাদ যায়নি নারীরাও।\nআ’সামিদের প’রিবারের নি’রপরাধ নারী সদস্য ও আসামি পরিবারের বাইরে সাধারণ না’রীদের থানায় তুলে এনে নি’র্যাতন করার অ’ভিযোগ ওঠে তার বি’রুদ্ধে। শুধু তাই নয়, না’রীদের যৌ’ন নি’র্যাতনের অ’ভিযোগও আছে তার বি’রুদ্ধে। সিনহা হ’ত্যা ঘ’টনায় গ্রে’প্তার হওয়ার পর এক-এক করে বেরিয়ে আসছে তার এমন নানা অ’পক’র্মের তথ্য। তবে এখনো নি’র্যাতিত নারীরা মুখ খুলতে ভ’য় পাচ্ছেন।\nসরেজমিনে গিয়ে কথা হয় অনেকের সঙ্গে, কেউ কেউ মা’নহা’নির কথা চিন্তা করে যৌ’ন নি’র্যাতনের মতো ঘ’টনাগু’লো গো’পন রাখছে। তবে এলাকাবাসী বলছেন, গত বা’ইশ মাসে শতাধিক না’রীকে থানায় তুলে নিয়ে নি’র্যাতন করেন তিনি। তারা বলছেন, ফি’ল্মস্টাই’লে চলাফেরা করতেন ওসি প্রদীপ।\nগত বছরের ঘ’টনা। রাত দু’টা। না’জিরপাড়ায় একটি বাড়িতে এসে হানা দেন ওসি প্রদীপ। সেইদিন রাতে ওই বাড়ির তিন ম’হিলাকে তুলে নিয়ে যান তিনি। ঘুম থেকে তুলে থানায় নিয়ে যান ওই পরিবারের দুই পু’ত্রবধূকে। এরপর তিন নারীকে ত্রিশ হাজার ইয়াবা দিয়ে গ্রে’প্তার দে’খান তিনি।\nএর আগে তাদের গা’য়ে হাত তো’লাসহ শ্লী’লতাহা’নির অ’ভিযোগ তুলেছেন ভু’ক্তভো’গীরা। গতকাল স’রেজমিনে গিয়ে কথা হয় ভু’ক্তভো’গীদের সঙ্গে। তাদের মধ্যে একজন বৃ’দ্ধ নূর বেগম। তিনি বলেন, ‘গত বছরর একদিন রাত দুইটায় ওসি প্রদীপ আমাদের বাড়িতে আসে তার পুলিশ নিয়ে।\nএরপর আমার ছেলে জিয়াউর রহমানকে খুঁ’জে। আমি তাদেরকে খোঁ’জার কারণ জানতে চাইলে ওসি তার হাতের অ’স্ত্রটি দিয়ে আমার মাথায় আ’ঘাত করে। পরে আমি আর কিছু বলতে পারবো না। একদিন পর দেখি আমি সদর হাসপাতালে। আমাকে গ্রে’প্তার দেখিয়ে পুলিশ নিজে হা’সপাতালে ভর্তি করিয়েছে।’\nওই নারীর ছোট ছেলে, প্রবাসী কামাল হোসেন বলেন, ‘আমার বড় ভাই ল’বণ ব্যবসায়ী জিয়াউর রহমানকে খুঁ’জতে আসে পুলিশ। তখন আমার ভাই ব্যব’সার কাজে গোপালগঞ্জে ছিল। আমার ভাইকে না পেয়ে আমার মা ও আমার দুই ভা’বীকে তারা ধরে নিয়ে যায়।\nআমার দুই ভা’বীকে তারা অ’শ্লীল নানান ই’ঙ্গিত দেয়। এতে রা’জি না হওয়ার তারা আমাদের কাছে ৫০ লাখ টাকা দাবি করে এসআই স’ঞ্জিতের মাধ্যমে। এতো টাকা তখন আমাদের কাছে ছিল না। পরে ছয় লাখ টাকা ম্যানেজ করে দিলেও তারা আমার ভা’বী ও মাকে ৩০ হাজার ইয়াবা দেখিয়ে গ্রে’প্তার করে।’\nএখানেই থেমে থাকেনি ওসি প্রদীপের কু’কর্ম। তাদের পরিবারের বড় ছেলে জিয়াউর রহমানকে গো’পালগঞ্জ থেকে টেকনাফে নিয়ে ক’থিত ক্র’সফায়ার দিয়ে মে’রে ফেলার অ’ভি’যোগ মিলে। কামাল হোসেন বলেন, ‘এখান থেকেও ক্র’সফায়ার না দেয়ার কথা বলে পনেরো লাখ টাকা নিয়ে যায়। তা’রপরও ক্র’সফায়ার দেন ওসি প্রদীপ। আমাদের বাড়িটি তারা ভে’ঙেচুরে সব লু’টপা’ট করে নিয়ে যায়।’\nস’রেজমিনে গিয়েও মিলে এমন দৃশ্য। তবে কয়েকজনের সঙ্গে কথা বলা জানা যায়, ওই ব্যক্তির বি’রুদ্ধে থানায় মা’মলা ছিল। কিন্তু না’রীদের কোনো দো’ষ ছিল না। তবে পরিবারসূত্র অ’ভিযোগ করেন, ওসি ইচ্ছা করেই তাদের বি’রুদ্ধে মা’মলা সা’জিয়েছে ঘু’ষ নেয়ার জন্য। কিন্তু শেষ রক্ষাও হলো না তার। এদিকে চলতি বছরের ২৬ শে জু’লাইয়ের ঘ’টনা।\nটেকনাফের ম’ণ্ডলপাড়ায় ইউনুসের স্ত্রী হাসিনা আ’ক্তারকে রা’তের বেলায় নি’র্যাতন করে গ্রে’প্তার করার অ’ভিযোগ উঠেছে ওই পুলিশ ক’র্মকর্তার বি’রুদ্ধে। সরেজমিনে গিয়ে খোঁ’জ নিয়ে জানা গেছে, ও’য়ারেন্টভুক্ত এক আ’সামিকে জা’য়গা দেয়ার অ’ভিযোগে তাকে আ’টক করেন টেকনাফ থানা পুলিশ। প্র’ত্যক্ষদ’র্শীরা বলেন, তখন সেখানে কোনো নারী পুলিশ স’দস্যের উপ’স্থিতি ছিল না। পুরুষ পুলিশ সদস্যরাই তাকে নানানভাবে শা’রীরিক নি’র্যাতন করে তুলে নিয়ে যায়।\nএরপর তাকে এক হাজার ইয়াবা দিয়ে গ্রে’প্তার দেখানো হয়। এবং তার বাড়িটি পুলিশ আ’গুন লা’গিয়ে পু’ড়িয়ে ফেলে। একই ঘ’টনায় পাশের গ্রাম মৌলভীপাড়ার আরো দু’ইজনকে তুলে নিয়ে যায় পুলিশ। তাদের মধ্যে মিনি টমটম চালক আব্দুল মোত্তালেব ও তার বোন রহিমা আক্তারকে সা’ক্ষী দেয়ার কথা বলে নিয়ে যাওয়ার চে’ষ্টা করে পুলিশ। একই সঙ্গে তাদের বাড়িটি ভা’ঙচুর চা’লানো হয়। কিন্তু রহিমা খাতুন পুলিশের সঙ্গে না যেতে চাইলে মরিচের গুঁ’ড়া তার নাকে-মুখে ছি’টিয়ে দেয়। পরে ওই নারীকে অ’সুস্থ অ’বস্থায় ধরে নিয়ে যায় পুলিশ। এই অভি’যানে ওসি প্রদীপের নে’তৃত্বে উ’পস্থিত ছিল পুলিশ সদস্য সা’গর, স’ঞ্জিত দত্ত ও রু’বেল।\nপরে আব্দুল মোত্তালেবের শ্বশুর নূরুল ইসলাম থানার দালাল মোহাম্মদ আলীকে নিয়ে তিন লাখ টাকা পুলিশ সদস্য সাগরের হাতে দিলেও ছাড়া পাননি কেউ। উ’ল্টো দুইজনকে দুই হাজার ইয়াবা দিয়ে গ্রে’প্তার দেখায় টেকনাফ থানা পুলিশ। সরেজমিনে এলাকাবাসীর সঙ্গে কথা বলে জানা গেছে, এই এলাকার না’রীদেরকে শুধু তুলে নিয়ে যাওয়াই নয়, যখন-তখন তাদেরকে শা’রীরিক নি’র্যাতন করার অ’ভিযোগ রয়েছে টেকনাফ থানার পুলিশের বি’রুদ্ধে।\nশুধু তাই নয়, অনেক না’রীকে যৌ’ন হ’য়রানির অ’ভিযো’গও আছে ওসি প্রদীপের বি’রুদ্ধে। তেমনি একজন টেকনাফ পৌরসভার পাঁচ নম্বর ওয়ার্ড অলিয়াবাদ গ্রামের একজন নারী যৌ’ন হ’য়রানির অ’ভিযোগ তুলেছে ওসি’র বি’রুদ্ধে। অ’ভিযোগ রয়েছে, ওই এলকার একজন বাসিন্দাকে ওসি’র লোকজন টাকা দাবি করে নি’য়মিত হু’মকি-ধ’মকি দিত। টাকা না দেয়ার কারণে তিন মাস আগে ওসি নিজে তাদের বাড়ি ঘর ভে’ঙে দেন। ওই দিন, বাড়ির মালিকের ছেলের স্ত্রী’র ঘরে ঢুকে দ’রজা বন্ধ করে দেন ওসি। সেই সময় তিনি পরিবারের লোকজনদের সরি’য়ে দেন। অ’ভিযোগ ওঠে ওই নারীকে ওসি প্র’দীপ শ্লী’তহা’নীর চেষ্টা করেন। কি’ন্তু শ্লী’লতাহা’নী না করতে পেরে তাকে মা’রধর ও লা’থি দেন তিনি।\nনাজির পাড়ার বাসিন্দা দুদু মিয়াকে হ্নী’লা থেকে আ’টক করে ক’থিত ক্র’সফায়ার দেন ওসি প্রদীপ। গত বছরের র’মজান মাসে তাকে আ’টক করে বিশ লাখ টাকা দাবি করেন ওসি’র ডান হাত বলে পরিচিতি এএসআই স’ঞ্জিত। রাতের মধ্যে টাকা জোগাড় করলেও রা’তেই তাকে ক্র’সফা’য়ার দেয়া হয়। দুদু মিয়ার স্ত্রী নাসিমা আ’ক্তার অ’ভিযোগ করে বলেন, ‘আমি স’ঞ্জিতের পায়ে পড়েছিলাম। তখন সে আমাকে লা’থি দিয়ে ফেলে দিয়েছে।\nওসি’র কাছে গিয়েছিলাম। উল্টো আমাকে হু’মকি-ধ’মকি দিয়ে পাঠিয়ে দিয়েছে। এর আগে ৫০ লাখ টাকা চেয়েছিল পুলিশ। পরে দশ লাখ টাকায় রাজি হয়। কিন্তু একদিনের মধ্যেই গরু মহিষ বিক্রি করে তিন লাখ টাকা জোগাড় করে দিলেও রাতের মধ্যেই মে’রে ফেলে আমার স্বামীকে। স্বামীকে মা’রার পর ওসি’র লোকজন বিভিন্ন সময় আমাকে হু’মকি-ধ’মকি দিয়ে আসছে। বলেছে এসব বিষয়ে কথা বললে, আমাদেরও একই অ’বস্থা হবে।’ এখানেই থেমে থাকেনি ওসি’র অ’পকর্ম। দুদু মি’য়াকে ক্র’সফায়ার দিয়ে একই মা’মলায় আ’সামি করা হয় তার বড় ভাই স্কু’লশিক্ষক সৈয়দ আলম ও ছোটভাই প্রবাসী সোনা মিয়াকে। একই মা’মলায় গত বিশদিন ধরে জেল খাটছেন সোনা মিয়া। তিনি বলেন, ‘কি কারণে আমার ভাইকে ক্র’সফা’য়ার দিলো আজও তা জানতে পারলাম না। উল্টো আ’মাকে আ’সামি করে দিল।’\nদাওয়াত খাওয়ার কথা বলে বৃদ্ধ পিতাকে রাস্তায় ফেলে গেছে মেয়ে\n৭৩ বারেও জমা হলো না সাগর-রুনি হ’ত্যা মা’মলার প্রতিবেদন\nশ্রীলঙ্কা সফরে বাংলাদেশ একাদশে জায়গা পাওয়া নিয়ে যা বললেন আশরাফুল\nচীন থেকে বাংলাদেশকে দূরে রাখতে যুক্তরাষ্ট্রের বিরল পদক্ষেপ\nএইমাত্র পাওয়া: জামিন পেলেন সংগ্রাম সম্পাদক আবুল আসাদ\nবাংলাদেশ নাকি মায়ানমার? কে এগিয়ে?\nকরোনার দ্বিতীয় ধাক্কা এলে যা করবে সরকার\nআল্লামা শফীকে ক’টূক্তি: গ্রে’ফতার আলাউদ্দিন জিহাদীর মুক্তি চেয়ে বি’ক্ষোভ\nবিনা প্র’তিদ্বন্দ্বিতায় মেয়র হলেন আওয়ামী লীগের সালমা\nএকটু পরেই মাঠে নামছে স্মিথ-ধোনিরা, দেখে নিন দুদলের সম্ভাব্য একাদশ\nদুধ চু’রির অ’ভিযোগে শিশুকে মে’রে ফেললেন দোকানি


কুলসুমের বদলে মিনুর সাজা ভোগ: দুই তদন্ত কর্মকর্তাকে তলব - দৈনিক আমার বাংলাদেশ\nকুলসুমের বদলে মিনুর সাজা ভোগ: দুই তদন্ত কর্মকর্তাকে তলব\nখুনের মামলায় সাজাপ্রাপ্ত আসামি কুলসুম আক্তার ওরফে কুলসুমীর বদলে মিনু আক্তারের সাজা ভোগ, মিনুর মৃত্যু এবং কুলসুমীকে গ্রেপ্তার ও তাঁর স্বীকারোক্তিকে কেন্দ্র করে হওয়া দুই মামলার তদন্ত কর্মকর্তাকে তলব করেছেন হাইকোর্ট। নিহত মিনুর সুরতহাল ও ময়নাতদন্ত রিপোর্ট এবং গ্রেপ্তার কুলসুমীর স্বীকারোক্তিমূলক জবানবন্দিসহ কেসডকেট নিয়ে আগামী ১ সেপ্টেম্বর পুলিশের ওই দুই কর্মকর্তাকে আদালতে হাজির হতে বলা হয়েছে।\nবিচারপতি জাহাঙ্গীর হোসেন ও বিচারপতি মো. আতোয়ার রহমানের সমন্বয়ে গঠিত ভার্চ্যুয়াল হাইকোর্ট বেঞ্চ আজ সোমবার এ আদেশ দেন। ওই দুই কর্মকর্তা হলেন চট্টগ্রামের কোতোয়ালি থানার উপপরিদর্শক জুবায়ের মৃধা ও বায়েজিদ বোস্তামী থানার উপপরিদর্শক খোরশেদ আলম।কারাগারের মহিলা ওয়ার্ড পরিদর্শনের সময় কুলসুমের বদলে মিনুর প্রায় তিন বছর সাজা ভোগের বিষয়টি বেরিয়ে আসে। কয়েদি রেজিস্ট্রারের ছায়ালিপিসহ গত ২১ মার্চ চট্টগ্রামের আদালতে আবেদন দেন চট্টগ্রামের কেন্দ্রীয় কারাগারের জ্যেষ্ঠ জেল সুপার। পরদিন চট্টগ্রামের অতিরিক্ত মহানগর দায়রা জজ (চতুর্থ আদালত) আদালতে মিনুকে হাজির করা হয়। সেদিন দেওয়া মিনুর বক্তব্য অনুযায়ী, মর্জিনা নামের এক নারী তিন বছর আগে ডাল-চাল দেবেন বলে তাঁকে ঘর থেকে নিয়ে এসে জেলে ঢুকিয়ে দেন। কুলসুমকে তিনি চেনেন না। এর ধারাবাহিকতায় গত ২৩ মার্চ চট্টগ্রামের আদালত থেকে চিঠিসহ উপনথি গত ২৪ মার্চ সুপ্রিম কোর্টে পৌঁছায়। নথিতে যুক্ত প্রতিবেদনের ভাষ্য, প্রকৃত আসামি কুলসুমের পরিবর্তে মিনু আক্তার সাজা ভোগ করছেন। অবশ্য বিচারিক আদালতের সাজার বিরুদ্ধে কুলসুম হিসেবে মিনু ২০১৯ সালের ৩০ এপ্রিল হাইকোর্টে আপিল করেন। উপনথি পৌঁছার পর বিষয়টি হাইকোর্টে শুনানির জন্য ওঠে।\nএর ধারাবাহিকতায় ৭ জুন হাইকোর্ট মিনু আক্তারকে মুক্তি দিতে নির্দেশ দেন। সেইসঙ্গে প্রকৃত অপরাধী কুলসুম আক্তারকে গ্রেপ্তারে প্রয়োজনীয় পদক্ষেপ নিতে নির্দেশ দেন। এ ছাড়া বিচারপ্রক্রিয়া নিশ্চিতে প্রতারণার অভিযোগ বিষয়ে কয়েকজন আইনজীবী ও আইনজীবী সহকারীকে ব্যাখ্যা জানাতে আদালতে হাজির হতে নির্দেশ দেন। ধার্য তারিখে আইনজীবী ও আইনজীবী সহকারী আদালতে হাজির হন।\nএ দিকে হাইকোর্টের আদেশের পর গত ১৬ জুন চট্টগ্রাম কেন্দ্রীয় কারাগার থেকে মুক্তি পান মিনু আক্তার। কারামুক্তির পর ৪ জুলাই দুর্ঘটনায় আহত হয়ে পৃথিবী ছেড়ে বিদায় দেন মিনু। এ ঘটনায় চট্টগ্রামের বায়েজিদ বোস্তামী থানায় ২৯ জুন একটি মামলা হয়। এ মামলার তদন্ত কর্মকর্তা খোরশেদ আলম। আর খুনের মামলায় যাবজ্জীবন সাজাপ্রাপ্ত প্রকৃত কুলসুমকে ২৯ জুলাই গ্রেপ্তার করা হয়। গ্রেপ্তারের পর প্রতারণার অভিযোগে কোতোয়ালি থানায় কুলসুমের বিরুদ্ধে একটি মামলা হয়। তিনি জবানবন্দিও দেন। এ মামলার তদন্ত কর্মকর্তা জুবায়ের মৃধা।\nঅন্যদিকে মিনুর আপিল ২৯ জুন হাইকোর্টে শুনানির জন্য কার্যতালিকায় ওঠে। সেদিন আদালত কয়েদি শনাক্তে বিদ্যমান পদ্ধতিতে কারাবন্দীর আঙুলের ছাপ, হাতের তালুর ছাপ ও চোখের মণি স্ক্যানিং ব্যবস্থাযুক্তসহ বায়োমেট্রিক ডেটা ব্যবস্থাপনা চালু করতে কেন নির্দেশ দেওয়া হবে না, তা জানতে চেয়ে রুল দেন। পাশাপাশি ৪ আগস্ট শুনানির জন্য দিন রাখেন। তবে করোনা পরিস্থিতির কারণে সেদিন শুনানি হয়। এর ধারাবাহিকতায় আজ বিষয়টি শুনানির জন্য ওঠে।\nশুনানিতে মিনুর পক্ষে আইনজীবী মোহাম্মদ শিশির মনির সম্পূরক আবেদন দাখিল করে কুলসুমের স্বীকারোক্তিমূলক জবানবন্দিসহ নথিপত্র আদালতে দাখিলের আরজি জানান। রাষ্ট্রপক্ষে শুনানি করেন ডেপুটি অ্যাটর্নি জেনারেল মো. সারওয়ার হোসেন। এ ছাড়া যেসব আইনজীবী ও আইনজীবী সহকারীদের কাছে ব্যাখ্যা চাওয়া হয়েছিল, তাঁদের পক্ষে আইনজীবী মোমতাজ উদ্দিন আহমদ সময়ের আরজি জানান। শুনানি নিয়ে আদালত নথিসহ পুলিশের ওই দুই কর্মকর্তাকে আদালতে হাজির হতে নির্দেশ দেন। পাশাপাশি যেসব আইনজীবী ও আইনজীবী সহকারীর কাছে লিখিত ব্যাখ্যা চাওয়া হয়েছিল, তাঁদের ১ সেপ্টেম্বর ভার্চ্যুয়ালি আদালতে উপস্থিত থাকতে বলা হয়েছে।\n← চীনাদের মাথায় ভারতীয় চুল\nরাতে গেল মাছ শিকারে, সকালে মিলল লাশ →\nকেশবপুরে ৬০ পিস ইয়াবাসহ মাদক ব্যবসায়ী আটক\nধান কাটার মতো শ্রমিক নেই, যান্ত্রিক নির্ভরতা কতোটা জরুরি


রেড মিট থেকে সরকার হালাল শব্দটি সরিয়ে দিল , For red meat govt body removes Halal word from its Manual ,know social media reaction - Bengali Oneindia\n1 min ago টিকিট না পেয়ে তৃণমূলে হওয়া ভাঙনে বিজেপির পাশাপাশি লাভবান বামেরাও, হেভিওয়েট নেতাকে ফেরাল ফব\n5 min ago আফটার শকও ভয়ঙ্কর, ফের তীব্র কম্পন নিউজিল্যান্ডে\n9 min ago মুকুলের খেল শুরু প্রার্থী তালিকায় প্রকাশ হতেই, ভোটের মুখে ভেঙেই চলেছে তৃণমূল\n19 min ago বিশ্ব টেস্ট চ্যাম্পিয়নশিপের পয়েন্ট টেবিলের কোথায় ভারত? কবে শুরু হাই-ভোল্টেজ ফাইনাল?\n| Updated: Tue, Jan 5, 2021, 19:50 [IST]\n'অ্যাগ্রিকালচারাল অ্যান্ড প্রসেসড ফুড প্রডাক্টস এক্সপোর্ট ডেভেলপমেন্ট অথরিটি' কেন্দ্রীয় সরকারের তরফে রেড মিটের ম্যানুয়েল থেকে 'হালাল' শব্দটি সরানোর সিদ্ধান্ত নিয়েছে। এই শব্দ নিয়ে তারা নতুন একটি নির্দেশিকা জারি করেছে। প্রসঙ্গত, 'হালাল' শব্দটি নিয়ে দক্ষিণপন্থীদের একাধিক সোশ্য়াল মিডিয়া পোস্টের পরই এমন ঘটনা দেখা যায়।\nএপিইডিএ-র নয়া নির্দেশিকা জারির আগে, ফুড সেফটি ম্যানেডমেন্টের মান ও গুণ নিয়ে যে তথ্য জারি করা হত, তাতে হালাল করে জবাই করা হয় বলে লেখা হত। সেক্ষেত্রে ইসলাম ধর্মাবলম্বীদের ধর্মীয় বিষয়ে নজর দেওয়া হত বলেই এমন তথ্য প্রকাশিত করা হত। তবে এখন তা পরিবর্তিত হয়ে মাংস যে দেশ থেকে আসছে , সেদেশের নিয়মে মাংস কাটা হচ্ছে, তা লেখা থাকবে বলে খবর। এদিকে, হিন্দু ও শিখ ধর্মাবলম্বীরা হালাল মাংস খাননা। ফলে রেস্তোরাঁগুলিকে এখন থেকে লিখতে হবে, যে মাংস তারা বিক্রি করছে তা হালাল ননা ঝটকা দিয়ে কাটা হচ্ছে , তার বিবরণী।\nনতুন প্রস্তাব অনুযায়ী এবার থেকে মাংসের দোকানেও লিখে রাখতে হতে পারে কীভাবে মাংস কাটা হচঅছে, তার বিবরণী। এমন সিদ্ধান্তের পাশাপাশি, সমস্ত মাংস বিক্রেতাদের যে রেজিস্ট্রেশন করতে হবে, তার বার্তাও দেওয়া হয়েছে। এদিকে, সোশ্যাল মিডিয়াই মর্মে ব্যাপক তোলপাড়। অনেকেই এই নিয়ে মোদী , শাহের বিরোধিতা করলেও , আবার অনেকেই এই সিদ্ধান্তকে স্বাগত জানিয়েছেন।\nএদিকে, বিষয়টি নিয়ে রীতিমতো তোলপাড় সোশ্যাল মিডিয়া । হিন্দু জাগৃতি মঞ্চ বিষয়টিতে রীতিমতো স্বাগত জানিয়েছে। মুখ খুলেছেন বিখ্যাত লেখক হরিদর এস সিক্কা। পদক্ষেপকে তিনি স্বাগত জানিয়েছেন।\nঅন্যদিকে , সোশ্যাল মিডিয়ায় অনেকেই বিষয়টিকে ইসলাম বিরোধী বলে ,সরকারের প্রবল সমালোচনায় নেমেছে। এতে ভারতের সঙ্গে আলব দেশগুলির সম্পর্ক কী থাকতে পারে তা নিয়ে আলোচনা শুরু হয়েছে। আবার অনেকেই সোশ্যাল মিডিয়ায় দাবি করেছেন, হালাল সার্টিফিকেশন আবশ্যিক না হওয়ায় সাম্যতার রাস্তায় হেঁটেছে ভারত।\nmeat centre government মাংস কেন্দ্র সরকার\nFor red meat govt body removes Halal word from its Manual


রাজনীতি ও অর্থনীতিতে নেতিবাচক প্রভাব\nবিশেষ সংবাদদাতা | প্রকাশের সময় : ২৬ আগস্ট, ২০১৯, ১২:০১ এএম | আপডেট : ১২:১১ এএম, ২৬ আগস্ট, ২০১৯\nদুই বছরেও রোহিঙ্গা সংকটের সমাধানের কোনো লক্ষণ নেই। বরং দিন যতো যাচ্ছে পরিস্থিতি ততো জটিল হচ্ছে। জাতিসংঘের পাশাপাশি যুক্তরাষ্ট্র ও চীন রোহিঙ্গা প্রত্যাবাসন ইস্যুতে বাংলাদেশের পাশে থাকার প্রতিশ্রুতি দিলেও শরণার্থীদের নিরাপত্তা নিশ্চিত না করে তাদের মিয়ানমারে ফেরত না পাঠানোর অনুরোধ জানিয়ে তারা পাল্টা বাংলাদেশকেই চাপের মুখে ফেলেছে। অথচ রোহিঙ্গাদের প্রত্যাবাসন ইস্যুতে জাতিসংঘ কিংবা প্রভাবশালী ওই দেশগুলো দীর্ঘদিনেও মিয়ানমারের ওপর তেমন কোনো চাপ সৃষ্টি করতে পারেনি। এ কারণে রোহিঙ্গাদের মিয়ানমারে প্রত্যাবাসন শুরুর লক্ষ্যে দু’দফা দিনক্ষণ নির্ধারণ করা হলেও তা ব্যর্থ হয়। দ্বিতীয় দফা প্রত্যাবাসন ব্যর্থতার মধ্য দিয়ে এ কার্যক্রম আরও দীর্ঘ মেয়াদে ঝুলে যাওয়ার ক্ষেত্র প্রস্তুত হয়েছে। এতে দেশের রাজনীতির পাশাপাশি অর্থনীতিতে নতুন সংকট তৈরি করবে বলে সরকারের নীতি-নির্ধারকরা আশঙ্কা করছেন। অথচ এ ফাঁদ থেকে বেরিয়ে আসার পথ এখনো পুরোপুরি অন্ধকারাচ্ছন্ন।\nএদিকে, উখিয়া-টেকনাফে মানবিক আশ্রয় নেয়া রোহিঙ্গাদের ২য় বর্ষ পূর্ণ হয়েছে গতকাল রোববার। এই দিনটিকে রোহিঙ্গা গণহত্যা দিবস হিসেবে পালন করে আসছে নিপীড়িত এ জনগোষ্ঠি। টেকনাফের রইক্ষ্যং ক্যাম্পে দিবসটি উপলক্ষ্যে গতকালও বিক্ষোভ মিছিল করেছে রোহিঙ্গারা। খন্ড খন্ড মিছিল নিয়ে রোহিঙ্গা ক্যাম্পের সড়কে বিভিন্ন শ্লোাগানে মুখরিত করে তোলে। এ সময় রোহিঙ্গা নেতা, শিশু ও কিশোরেরা উত্থাপিত দাবি আদায় না হলে স্বদেশে ফিরে যাবে না বলে হুঁশিয়ারি দেয়।\nঅপরদিকে, গত শনিবার টেকনাফের রোহিঙ্গা ক্যাম্পে এনজিওগুলো অঘোষিতভাবে কাজ বন্ধ রাখে। গত বৃহস্পতিবার উগ্রপন্থী রোহিঙ্গাদের হাতে স্থানীয় যুবলীগ নেতা নিহতের জের ধরে স্থানীয়রা বেশ কিছু এনজিও সংস্থার সাইনবোর্ড ও বেড়া ভাংচুর করে। এতে ভীতসন্ত্রস্ত হয়ে এনজিওগুলো কাজে বিরত থাকে।\nপর্যবেক্ষকদের মতে, দেশি-বিদেশি মানবাধিকার সংগঠনগুলো শরণার্থীদের মৌলিক অধিকার ও মিয়ানমারে তাদের সুরক্ষা নিশ্চিত না হওয়া পর্যন্ত প্রত্যাবাসন প্রক্রিয়া স্থগিত রাখার দাবি জানানোর পাশাপাশি এ ব্যাপারে তাদের নানামুখী ইন্ধন জুগিয়ে গোটা পরিস্থিতি আরও ঘোলাটে করে তুলেছে।\nপররাষ্ট্রমন্ত্রী ড. এ কে আবদুল মোমেন ওইসব ইন্ধনদাতা এনজিওদের তালিকা তৈরি করে তাদের নজরদারির আওতায় আনার হুঁশিয়ারির পাশাপাশি শরণার্থী রোহিঙ্গাদের ব্যাপারে কঠোর অবস্থান নেয়ার কথা জানালেও এতে সংকট আরও বাড়বে বলে রাজনৈতিক পর্যবেক্ষকরা আশঙ্কা করছেন।\n২০১৭ সালের ২৫ আগস্ট মিয়ানমারের সেনা, বিজিপি, নাটালা বাহিনীর নির্যাতনের মুখে নিজ দেশ ছেড়ে পালিয়ে এসে বাংলাদেশে আশ্রয় নিতে শুরু করে রোহিঙ্গারা। উখিয়া ও টেকনাফে স্থানীয় লোকের সংখ্যা পাঁচ লাখের কিছু বেশি হলেও এ দুই থানায় বর্তমানে রোহিঙ্গার সংখ্যা ১১ লাখের বেশি। এতে এখানে স্থানীয় বাংলাদেশি অধিবাসীরা সংখ্যালঘু হয়ে পড়েছে। বাংলাদেশে বাংলাদেশে বসবাস করতে গিয়ে বিপুল পরিমাণ বনভূমি ধ্বংসসহ পরিবেশের মারাত্মক ক্ষতি করছে রোহিঙ্গারা।\nরোহিঙ্গা সংকটের দু’বছর উপলক্ষে মার্কিন পররাষ্ট্র দফতর এক বিবৃতিতে বলেছে, দুই বছর আগে মিয়ানমারের নিরাপত্তা বাহিনী রাখাইন রাজ্যে নিরীহ মানুষের ওপর নির্বিচারে নিষ্ঠুর হামলা চালায়। সংকট নিরসনে চেষ্টা চালিয়ে যাবে যুক্তরাষ্ট্র। রোহিঙ্গাদের আশ্রয় দেয়ায় বাংলাদেশের প্রশংসা করেছে যুক্তর্রাষ্ট্র।\nবিবৃতিতে কফি আনান কমিশনের রিপোর্ট বাস্তবায়ন করার জন্য মিয়ানমার সরকারের প্রতি আহ্বান জানানো হয়। রোহিঙ্গাদের স্বেচ্ছায় ফিরে যাওয়া নিশ্চিত করতে আন্তর্জাতিক সংস্থাগুলোর সঙ্গে যুক্তরাষ্ট্র কাজ করবে বলেও বিবৃতিতে বলা হয়।\nএদিকে স্বরাষ্ট্র মন্ত্রণালয় এবং স্থানীয় প্রশাসনের বিভিন্ন সূত্রে জানা গেছে, রোহিঙ্গা শিবিরগুলোতে প্রবেশে বা কোনা বেসরকারি সংস্থার কর্মকান্ড চালানোর ক্ষেত্রে আরও কড়াকড়ি করার বিষয় সরকারের আলোচনায় রয়েছে। প্রত্যাবাসনের ব্যাপারে তালিকা ধরে রোহিঙ্গাদের যাদের সাক্ষাৎকার এখন নেয়া হয়, তাতে মূলত তাদের ইচ্ছা-অনিচ্ছার বিষয়ে জানার চেষ্টা করা হয়। এই স্বেচ্ছায় ফেরত যাওয়ার প্রশ্ন বাদ দেয়া যায় কি না, তা নিয়ে আলোচনা হচ্ছে প্রশাসনের মাঠপর্যায়ে। রোহিঙ্গাদের ওপর সরাসরি চাপ সৃষ্টির চিন্তা-ভাবনা চলছে।\nসংশ্লিষ্ট সূত্র জানায়, মিয়ানমারে সহিংসতার শিকার হয়ে অনেকটা ‘এক কাপড়ে’ বাংলাদেশে পাড়ি দিয়েছিল লাখ লাখ রোহিঙ্গা। উদ্বাস্তু হয়ে আসা এসব রোহিঙ্গা কক্সবাজারের উখিয়া-টেকনাফে অস্থায়ীভাবে মাথা গোঁজার ঠাঁই পেয়েছে। তবে উদ্বাস্তু এসব রোহিঙ্গাদের অনেকেই এখন ওই এলাকায় ক্যাম্পের ভেতরে হরেক রকমের দোকানসহ ব্যবসা প্রতিষ্ঠানের মালিক। অনেকে রোহিঙ্গা ক্যাম্পে কর্মরত বেসরকারি প্রতিষ্ঠানে চাকরিও জুটিয়ে নিয়েছে। বিভিন্ন বেসরকারি প্রতিষ্ঠানের দেওয়া ত্রাণে ভরছে পেট, ব্যবসা-চাকরির টাকায় ভরছে পকেট। এভাবে দুই বছরের মাথায় বাংলাদেশের মাটিতে অনেকটা জেঁকে বসেছে লাখ, লাখ রোহিঙ্গা। এতে তাদের মধ্যে স্বদেশে ফেরার কোনো তাড়া নেই।\nস্থানীয়দের অভিযোগ, ক্যাম্পে তাদের অর্থনৈতিক কর্মকান্ড করতে দেওয়ায় অনেকের অভাব ঘুচেছে। অন্তত কোনো রোহিঙ্গা পরিবার এখন অনাহারে নেই। এজন্যই মিয়ানমারের ফেরার কথা উঠলেই তারা নানা ধরনের শর্ত জুড়ে দিচ্ছে।\nরোহিঙ্গাদের দেশে ফিরে যাওয়ার জন্য চাপ সৃষ্টি করলে পরিস্থিতি আরও জটিল হবে বলে মনে করেন আন্তর্জাতিক অভিবাসী সংস্থা আইওএমের সাবেক কর্মকর্তা আসিফ মুনির। তিনি বলেন, রোহিঙ্গাদের ওপর সরাসরি চাপ সৃষ্টি করে কোনো লাভ হবে না। যেটা করতে হবে যে, মিয়ানমারের ওপর শক্ত অবস্থান নিতে হবে। যেটা আমরা দ্বিপাক্ষিক প্রক্রিয়ার মধ্যে দেখছি না। সবসময় মিয়ানমার বলছে, কীভাবে কী করতে হবে এবং বাংলাদেশ সেভাবেই মেনে নিচ্ছে। সেখানে কৌশলের পরিবর্তন আনতে হবে।\nঢাকা বিশ্ববিদ্যালয়ের আন্তর্জাতিক সম্পর্ক বিভাগের শিক্ষক সৈয়দা রোজানা রশীদ মনে করেন, বাংলাদেশের পক্ষে বাস্তবে কঠোর কোনো অবস্থান নেয়া সম্ভব হবে না। তার ভাষ্য, আন্তর্জাতিক মহলে বাংলাদেশের যে অবস্থান, তাতে বাংলাদেশ খুব বেশি কঠোর হতে পারবে না দুটি কারণে। এর একটা মানবিক দিক আছে, এটি মানবিক বিপর্যয়ের ঘটনা। আর এটা বাংলাদেশের ভাবমূর্তিকে কোনোভাবেই ইতিবাচক দেখাবে না। তিনি বলেন, এটা কোনো পণ্য নয় যে, ঠেলে পাঠিয়ে দিলাম। কূটনৈতিকভাবেই সরকারকে আন্তর্জাতিক স¤প্রদায়ের মাধ্যমে মিয়ানমারের ওপর চাপ অব্যাহত রাখতে হবে।\nএদিকে রোহিঙ্গা প্রত্যাবাসন প্রক্রিয়া দ্বিতীয়বারের মতো ব্যর্থ হওয়ায় এ কার্যক্রম আরও দীর্ঘ মেয়াদে ঝুলে যাওয়ার আশঙ্কা করছেন আন্তর্জাতিক রাজনৈতিক পর্যবেক্ষকরা। এছাড়া রোহিঙ্গাদের একটি অংশ অপরাধমূলক কার্যক্রমের পাশাপাশি জঙ্গি তৎপরতায়ও যুক্ত হতে পারে বলে শঙ্কা প্রকাশ করেছেন তারা। এর আগে ইন্টারন্যাশনাল ক্রাইসিস গ্রুপ (আইসিজি) এক প্রতিবেদনে বলেছে, বাংলাদেশে রোহিঙ্গা শরণার্থীরা বড় ধরনের নিরাপত্তার সংকট তৈরি করতে পারে। জঙ্গি দলে ভেড়ানোর জন্য উদ্বাস্তু রোহিঙ্গাদের টার্গেট করা হচ্ছে।\nযদিও এ আশঙ্কা অনেকটাই অবান্তর বলে মনে করছেন নিরাপত্তা বিশ্লেষকদের অনেকেই। তাদের ভাষ্য, এখানে জঙ্গি তৎপরতা বাড়বে বলে যে কথা বলা হচ্ছে, সেটা অনেকটা বাড়িয়ে বলা হচ্ছে। বাংলাদেশে যেসব রোহিঙ্গা এসেছেন তারা নিরীহ এবং সাধারণ। অল্পকিছু বিদ্রোহী বা আরসা থাকলেও থাকতে পারে। তবে তারা এখানে সক্রিয় হতে পারবে বলে মনে হয় না। বাংলাদেশের গোয়েন্দা এ ব্যাপারে যথেষ্ট সতর্ক নজরদারি রাখছে বলে মনে করেন তারা।\nমিয়ানমারের স্থানীয় দৈনিক ইরাবতীর এক অনলাইন প্রতিবেদনে দাবি করা হয়েছে, মিয়ানমারের সেনাপ্রধান মিং অং হ্লেইংয়ের সঙ্গে বৈঠক করেছেন দেশটিতে নিযুক্ত চীনের রাষ্ট্রদূত চেন হাই। তিনি সেনপ্রধানকে আশ্বস্ত করে বলেছেন, রোহিঙ্গা ইস্যুতে মিয়ানমারের পাশে থাকবে বেইজিং। রোহিঙ্গাদের গণহত্যাসহ আরও অনেক অভিযোগে চাপের মুখে রয়েছে মিয়ানমার সেনাবাহিনী। রোহিঙ্গা ইস্যুতে আন্তর্জাতিক চাপে মিয়ানমার কিছু মানুষকে ফিরিয়ে নিতে সম্মত হলেও গত শুক্রবার বাংলাদেশ থেকে দ্বিতীয় দফায় রোহিঙ্গা প্রত্যাবাসনের চেষ্টা ব্যর্থ হয়েছে।\nকফি আনান কমিশনের সুপারিশ বাস্তবায়নের আহ্বান যুক্তরাষ্ট্রের\nরাখাইনে এখনও মিয়ানমারের সেনাবাহিনীর নির্যাতন অব্যাহত আছে। এ অবস্থায় রোহিঙ্গা সঙ্কট সমাধানে কফি আনান কমিশনের সুপারিশ বাস্তবায়নের জন্য মিয়ানমার সরকারের প্রতি আহ্বান জানিয়েছে যুক্তরাষ্ট্র। বলা হয়েছে, ওই সুপারিশে মিয়ানমার ও রাখাইনের সব মানুষের জন্য উত্তম সমাধানের পথ রয়েছে। একই সঙ্গে উপযুক্ত পরিবেশ সৃষ্টিতে মিয়ানমার সরকারকে উৎসাহিত করতে আন্তর্জাতিক সংগঠনগুলোর সঙ্গে যুক্তরাষ্ট্র অব্যাহতভাবে কাজ করছে, যাতে শরণার্থীরা তাদের মূল বাসস্থানে অথবা তাদের পছন্দমতো স্থানে স্বেচ্ছায়, নিরাপদে, মর্যাদার সঙ্গে টেকসইভাবে ফিরে যেতে পারেন। গত ২৪ আগস্ট যুক্তরাষ্ট্রের পররাষ্ট্র মন্ত্রণালয়ের মুখপাত্রের অফিস থেকে দেয়া এক বিবৃতিতে এসব কথা বলা হয়।\nবিবৃতিতে বলা হয়, দুই বছর আগে মিয়ানমারের নিরাপত্তারক্ষীরা নারী, পুরুষ ও শিশুদের বিরুদ্ধে নৃশংসতা চালায়। রাখাইনের উত্তরাঞ্চলে নিরাপত্তারক্ষীদের পোস্টে উগ্রপন্থিদের হামলার জবাবে ভয়াবহভাবে বৈষম্যমুলকভাবে অভিযান শুরু করে তারা। এতে কমপক্ষে ৭ লাখ ৪০ হাজার রোহিঙ্গা পালিয়ে এসে বাংলাদেশে আশ্রয় নিতে বাধ্য হন। মিয়ানমারের ওই নৃশংসতাকে অভিহিত করা হয়েছে জাতি নিধন হিসেবে।\nবিবৃতিতে বলা হয়, রাখাইন সঙ্কটে মানবিক সহায়তায় শীর্ষস্থানীয় অংশীদার যুক্তরাষ্ট্র। ২০১৭ সালের আগস্টে সহিংসতা শুরুর পর থেকে এ খাতে যুক্তরাষ্ট্র প্রায় ৫৪ কোটি ২০ লাখ ডলার দিয়েছে। মানবিক সহায়তায় অন্যদের যুক্ত হতে আহ্বান জানাই আমরা। নির্যাতনে যারা প্রাণ হারিয়েছেন এবং নির্যাতনের ফলে কমপক্ষে ১০ লাখ শরণার্থী, যারা বাংলাদেশে আশ্রয় পেয়েছেন- তাদের সবার প্রতি আমাদের সহানুভূতি। মিয়ানমার চেষ্টা করছে শক্তিশালী, শান্তিপূর্ণ, নিরাপদ ও সমৃদ্ধ একটি গণতন্ত্র প্রতিষ্ঠার জন্য। কিন্তু এক্ষেত্রে ন্যায়বিচার ও জবাবদিহিতা একটি অত্যাবশ্যকীয় বিষয়। একই সঙ্গে মিয়ানমারে ন্যায়বিচার ও স্বেচ্ছায় রোহিঙ্গাদের ফেরত যাওয়ার পরিবেশ সৃষ্টিতে অন্যদের প্রতি আহ্বান জানায় যুক্তরাষ্ট্র।\nMaruf MK ২৬ আগস্ট, ২০১৯, ১২:৪৯ এএম says :20\nআল্লাহ তোমার কাছে দোআ করি, আমাদের দেশ কে একটা পুরুষ প্রধানমন্ত্রী দাও। আর আমাদের কে সব বিপদ থেকে রক্ষা কর।\nMostafizur Rahaman ২৬ আগস্ট, ২০১৯, ১২:৫০ এএম says : 1 0\n"অন্য দেশের ওপর অতি নির্ভরশীলতা কমাতে বাংলাদেশের উচিত হবে অর্থনৈতিক নীতিমালা শক্তিশালী করা, দেশের অভ্যন্তরে সমর্থনের যে ঘাঁটি রয়েছে সেটা গড়ে তোলা। যেন বাংলাদেশ নিজের দেখাশোনা নিজেই করতে পারে।"\nSheikh Fazlur Rahman ২৬ আগস্ট, ২০১৯, ১২:৫০ এএম says :20\nখালেদা জিয়া রোহিঙ্গা ক্যাম্প পরিদর্শন করে বলছে আমরা ক্ষমতা আসলে প্রথম পদক্ষেপ হবে রোহিঙ্গাদের নিজ দেশে ফেরত পাঠানো হবে আমরা এতো শরণার্থী কি করব ! অতচ বিএনপির নির্বাচনী ইশতেহারে রোহিঙ্গা ইস্যু রাখা হয়নি ! রোহিঙ্গা ইস্যুর কারণে বাংলাদেশের রাজনৈতিকের সাথে সাথে আন্তর্জাতিক চীন ভারতের টার্গেটে পরিণত হয় ! আর সরকার মনে করে তাদের দুই যৌথ স্বামী ভারত চীন রোহিঙ্গাদের মায়ানমার পাঠানো মূল ভূমিকা নিবে ! কিন্তু মায়ানমার মুসলিম নিধন বা রোহিঙ্গা নিধনের মূল কারিগর হচ্ছে এই দুই দেশ !\nFiroz Alam ২৬ আগস্ট, ২০১৯, ১২:৫১ এএম says :01\n"এটি শুধু রোহিঙ্গাদের বিষয় নয়। যেকোনো দুর্বল জনগোষ্ঠী যখন কোন সবল জনগোষ্ঠীর বিপক্ষে উঠে দাঁড়ায়, তখন তাদেরকে কেউই সমর্থন করেনা বা সমর্থন করলেও অতি সীমিত সমর্থন করে। তেমনি বাংলাদেশ বা রোহিঙ্গা কারও ব্যাপারেই কোন রাষ্ট্র নিজের স্বার্থ বাদ দিয়ে অন্য রাষ্ট্রকে সমর্থন করতে যাবেনা।" ফিলিস্তিন এবং কাশ্মীর এক্ষেত্রে প্রকৃষ্ট উদাহরণ। বাংলাদেশে সরকার বিষয়টি যত দ্রুত বুঝতে পারবে ততোই মঙ্গল।\nMd Mostafizur Rahman ২৬ আগস্ট, ২০১৯, ১২:৫২ এএম says :01\nসব মানুষের কাছে তার জীবনের মূল্য বেশী।রোহিঙ্গা ইস্যুতে বন্ধুপ্রতীম দেখা শেষ।রোহিঙ্গা প্রত্যাবাসনের চেষ্টা লোক দেখানো ছাড়া কিছুই না।অন্য দেশের পিছনে ঘুরে ষময় নষ্ট না করে আমেরিকা ও বিট্রেনের শরনাপন্ন হতে হবে।\nNusrat Jahan Era ২৬ আগস্ট, ২০১৯, ১২:৫২ এএম says : 1 0\nআরাকান বাঙালি রাজা শাসিত একটি এলাকা ছিল । পরবর্তীতে বাঙালি অঞ্চল গুলো ভারত , নেপাল এবং মিয়ানমার , পাকিস্তান এসব দেশের শাসনের মধ্যে চলে গেল । পাকিস্তানের অন্তর্গত বাঙালি শাসন অঞ্চল বিদ্রোহ করে নিজেদের স্বাধীন করে নিল । এখন অন্যান্য বাঙালি সংখ্যাগরিষ্ঠ রাজ্যে ছোট ছোট বিদ্রোহ চলছে । ,,,, তাই বর্তমান সরকার প্রধানরা বাঙ্গালীদের সবাইকে বাংলাদেশের নাগরিক বলে এখানে পাঠিয়ে জমায়েত করতে চাইছে । যেন কোন সমস্যা না হয়\nZakaria Jack ২৬ আগস্ট, ২০১৯, ১২:৫৩ এএম says :20\nএখনো সময় অাছে রোহিঙ্গাদের যুদ্ধের ট্রেনিং দিয়ে অারাকানে পাঠিয়ে তাদের অধিকার অাদায় করা। চীন, ভারতের উপর ভরসা করে লাভ নেই।\nRaquib Md Abdur ২৬ আগস্ট, ২০১৯, ১২:৫৩ এএম says :00\nBangladesh government should take strong and positive approach by engaging others super power beside China & India for repatriation of Rohingas.\nMd Akram Babu ২৬ আগস্ট, ২০১৯, ১২:৫৩ এএম says : 1 0\nবর্তমান থার্ড পারসন ব্যতিত কিছুই সম্ভব হয় না ,,,,,,,,,,, সমস্যা হলো বাংলাদেশ ও মিয়ানমারের মধ্যে কিন্তু মিয়ানমারের সাথে চীনের কেমন সম্পর্ক সেই প্রশ্ন কেন উঠবে ?\nনিশ্চুপ বালক ২৬ আগস্ট, ২০১৯, ১২:৫৪ এএম says : 1 0\nযতদিন ভারত বাংলাদেশের বন্ধু হিসেবে থাকবে চীন কিছু করবেনা। তাই বাংলাদেশের উচিৎ ভারতের সঙ্গ ত্যাগ করে চিনের সাথে সম্পর্ক তৈরি করে রোহিঙ্গা সমস্যা সমাধান করা।\nSharif Bhuiyan ২৬ আগস্ট, ২০১৯, ১২:৫৪ এএম says :01\nবাংলাদেশের এখন আমেরিকার কথা শোনা উচিৎ! আমেরিকার সাথে বঙ্গোপসাগরে একটা নৌমহরাই পরিস্থিতি পালটে দিবে এবং অনেকটাই বাংলাদেশের অনুকুলে আসবে।


এলজেপি ভাঙনে জেডিইউ-র কোনও হাত নেই বলে দাবি, দূরত্ব বাড়াচ্ছে বিজেপি, Bihar politics Why is BJP increasing the distance with Chirag? - Bengali Oneindia\nসোমবারের সকাল শুরু হতে না হতেই বিহারের রাজনৈতিক মানচিত্রে বড়সড় ধাক্কা খেল চিরাগ পাসওয়ানের এলজেপি। চিরাগের বিরুদ্ধে বিদ্রোহ করে বসেন দলের ৬ সাংসদের ৫ জনই। আর এমনকী ইতিমধ্যেই লোকসভায় এলজেপির প্রধান নেতাও নির্বাচিত হয়েছেন এলজেপি প্রতিষ্ঠাতা তথা রামবিলাস পাসওয়ানের ভাই পশুপতি কুমার পারস। এদিকে গোটা কর্মকাণ্ডের পিছনে জেডিইউ-র গুপ্ত আঘাত রয়েছে বলেই মনে করছেন রাজনৈতিক বিশ্লেষকেরা।\nদূরত্ব বাড়ছে পদ্ম শিবিরের সঙ্গেও\nঅন্যদিকে সাত মাস আগে মিটে যাওয়া বিধানসভা ভোটের আগে বিজেপির সঙ্গে সখ্যতা বজায় রাখলেও নীতীশের বিরুদ্ধে তীব্র আক্রমণ শানিয়েছিলেন চিরাগ। বর্তমানে তাঁকে তারই খেসারত দিতে হচ্ছে বলে মনে করছে ওয়াকিবহাল মহল। চিরাগ তোপ দাগলেও করলে যদিও তাঁর কাকা পশুপতিকে আবার অতীতে একাধিকবার নীতিশের প্রশংসা করেছেন। এমনকী বর্তমানে নীতীশ-পশুপতি সখ্যতার রাস্তাতেই চিরাগকে কোণঠাসা করা সম্ভব হয়েছে বলেও মনে করা হচ্ছে।\nগুপ্ত ঘাতকের ভূমিকায় নীতীশ শিবির\nযদিও চিরাগ শিবির জেডিইউ-র বিরুদ্ধে গুপ্ত ঘাতকের ভূমিকা নেওয়ার অভিযোগ তুললেও নীতীশের দল সেসবই অস্বীকার করেছে। তবে জেডিইউ সাফ জানিয়েছে যে তাদের এই ভাঙনে কোনও ভূমিকা নেই, এদিকে বর্তমানে বিজেপিও পাসওয়ানের সঙ্গে দূরত্ব বজায় রাখছে। আর সেখানেই ঘনাচ্ছে রহস্য। প্রসঙ্গত উল্লেখ্য, বিহারে বিধানসভা নির্বাচনে সাড়া জাগিয়েও কার্যত ধরাশায়ী হয়েছিল এলজেপি।\nভাঙনে পথ কী ভাবে প্রশস্ত করল ডেডিইউ ?\nনির্বাচনের পরই এলজেপি-র একমাত্র বিধায়ক রাজু সিং-কে জেডিইউ দলে নিয়ে নিয়েছিল। আর তাতেই বেশ খানিকটা কোমড় ভেঙে যায় চিরাগ শিবিরের। সূত্রের খবর, জেডিইউ নেতা রাজীব রঞ্জন সিং ও বিহার বিধানসভার ডেপুটি স্পিকার মাহেশ্বরী হাজারি এলজেপি-র এই ভাঙনে ভূমিকা নিয়েছেন।অন্যদিকে, পদ্ম শিবির থেকে যারা আগে চিরাগ পাসওয়ানকে সমর্থন করেছে, তারাও ক্রমশ দূরে সরে যাচ্ছে বলে শোনা যাচ্ছে।\nঠিক কী কারণে কোণঠাসা হয়ে গেলেন চিরাগ ?\nএলজেপি সূত্রে খবর, নির্বাচনের সময় গোটা রাজ্য ঘুরে সকল দলীয় কর্মীর সমস্যা শোনার প্রতিশ্রুতি দিলেও নির্বাচন মিটতেই দলীয় কর্মীদের থেকে মুখ ফিরিয়ে নেন চিরাগ। এমনকী ঘরে বাইরে চাপের মুখে পড়ে দল চালাতেও ক্রমণ ব্যর্থ হচ্ছিলেন তিনি। আর সেই সুযোগকেই কাজে লাগান তাঁর কাকা পশুপতি। এদিকে সাংসদ, বিধায়কের বিদ্রোহের রেশ ধরে কর্মীরাও সারি বেঁধে চিরাগের বিরুদ্ধে ‘জেহাদ' ঘোষণা করতে চলেছেন বলে খবর।\nWhy is BJP increasing the distance with Chirag?


মেহেরপুর জেলা মুক্তিযোদ্ধা কমান্ডারের সংবাদ সম্মেলন :: রাজাকার ও ভুয়া মুক্তিযোদ্ধাদের তালিকা থেকে বাতিলের দাবি - Meherpur News\nমূলপাতা বর্তমান পরিপ্রেক্ষিত\tমেহেরপুর জেলা মুক্তিযোদ্ধা কমান্ডারের সংবাদ সম্মেলন :: রাজাকার ও ভুয়া মুক্তিযোদ্ধাদের তালিকা থেকে বাতিলের দাবি\nমেহেরপুর নিউজ, ২৫ ডিসেম্বর:\nমেহেরপুরে মুক্তিযোদ্ধা তালিকা থেকে রাজাকার ও ভুয়া মুক্তিযোদ্ধাদের বাতিলের দাবিতে সাংবাদিক সম্মেলন করছে জেলা মুক্তিযোদ্ধা সংসদের কামন্ডার বশির আহমেদ। রবিবার দুপুর ১২টার সময় মেহেরপুর প্রেসক্লাবে এ সাংবাদিক সম্মেলন অনুষ্ঠিত হয়।\nসাংবাদিক সম্মেলনে মুক্তিযোদ্ধা কমান্ডার বশির আহমেদ বলেন, মুক্তিযোদ্ধারা দেশের শ্রেষ্ট সন্তান আর রাজাকার দেশের বে-ঈমান হিসাবে চিহিৃত করা হয়। কিন্তু দুঙখজনক হলেও সত্য মেহেরপুরের অনেক চিহিৃত রাজাকার এখন মুক্তিযোদ্ধাদের তালিকায় স্থান করে মুক্তিযোদ্ধাদের প্রশ্নবিদ্ধ করা হয়েছে। এছাড়াও মেহেরপুরে অনেক মার্কেট ও সড়ক রাজাকারদের নামে দেওয়া আছে। তিনি এসকল রাজাকার ভ’য়া মুক্তিযোদ্ধাদের তালিকা থেকে বাতিল ও সকল স্থাপনা থেকে রাজাকারদের নাম পরির্বতনের দাবি করেন।\nকমান্ডার বশির আহমেদ বলেন, মেহেরপুরের চিহিৃত রাজাকার মধ্যে অনেকেই মারা গেছেন। বেঁচে থাকলে তাদের আন্তর্জাতিক অপরাধ ট্রাইব্যুনালে বিচার হত। এদের মধ্যে ছিলেন সাবদার আলী মাষ্টার, অ্যাড. আব্দুল মতিন, অ্যাড. খালেদুজ্জামান, ঠিকাদার আওলাদ হোসেন, আক্তার খান, এলাহিদাদ ভিকু মিয়া, মাহতাব খান, সালাউদ্দিন খান, গাংনীর সামসুদ্দিন মাষ্টার, ডা. নিজাম উদ্দিন, মজিবর রহমান মাষ্টার।\nতিনি বলেন, বর্তমানে অনেক রাজার বেঁছে আছেন তাদেরও অপরাধ ট্রাইব্যুনালে বিচার হতে পারে। তার মধ্যে মুক্তিযোদ্ধা তালিকায় রয়েছেন আব্দুল লতিফ মোল্লা, নুরুন্নবী বাবু (ফ্রিডম বাবু), মীর রওশন আলী মনা, আলাউদ্দিন খান উল্লেখ্য। এছাড়া মুক্তিযোদ্ধা না হয়ে তালিকায় মুক্তিযোদ্ধা হিসেবে ভাতা সুবিধা নিচ্ছেন শেখ সাঈদ, আব্দুর রাজ্জাক, ইরফান আলীসহ আরো অনেকে। এসকল রাজাকার ও মুক্তিযোদ্ধার তালিকা থেকে তাদের বাদ দিয়ে প্রকৃত মুক্তিযোদ্ধাদের তালিকা করার দাবি জানান তিনি।\nসাংবাদিক সম্মেলনে জেলায় কর্মরত বিভিন্ন মিডিয়ার কর্মীরা উপস্থিত ছিলেন। তবে সাংবাদিক সম্মেলনকারী জেলা মুক্তিযোদ্ধা সংসদের কমান্ডার বশির আহমেদের সাথে কোনো মুক্তিযোদ্ধা বা সংসদের কেউ অংশ নেননি।


সোশ্যাল মিডিয়ায় রায়নাকে ঘিরে গুজব! – বার্তা বাজার .কম\nHome > খেলাধুলা > ক্রিকেট > সোশ্যাল মিডিয়ায় রায়নাকে ঘিরে গুজব!\nসোশ্যাল মিডিয়ায় রায়নাকে ঘিরে গুজব!\nFebruary 13, 2019 Sub Editor7LeaveaComment on সোশ্যাল মিডিয়ায় রায়নাকে ঘিরে গুজব!\nভারতের তারকা ক্রিকেটার সুরেশ রায়নাকে ঘিরে গত কয়েকদিন ধরে তীব্র গুঞ্জন ছড়িয়ে পড়েছে সোশ্যাল মিডিয়ায়। সেখানে বলা হয়েছে, গাড়ি দুর্ঘটনায় আক্রান্ত তিনি। বাঁ হাতি ক্রিকেটারের দুর্ঘটনার খবর ছড়িয়ে পড়ায় তার পরিবারও চিন্তিত হয়ে পড়েছিল।\nমিথ্যা ঘটনায় ছড়িয়ে পড়া পরিস্থিতি অন্য দিকে মোড় নিচ্ছে দেখে রায়না টুইটারের আশ্রয় নেন। টুইট করে তার তামাম ভক্তদের জানিয়ে দেন, গত কয়েকদিন ধরে ভুয়া খবর ছড়াচ্ছে তাকে নিয়ে। তিনি পথ দুর্ঘটনায় আক্রান্ত এমন খবর ছড়ানোয় পরিবার ও তার বন্ধুরা চিন্তিত হয়ে পড়েছিলেন।\nরায়না তার ভক্তদের উদ্দেশে জানিয়েছেন, এই ধরনের খবরের কোনো সত্যতা নেই। তিনি একদমই ঠিক আছেন। যে ইউটিউব চ্যানেলের মাধ্যমে প্রচার করা হয়েছে রায়না দুর্ঘটনার কবলে, সেই সব ইউটিউব চ্যানেলের বিরুদ্ধে রিপোর্ট করা হয়েছে। রায়নার আশা, সংশ্লিষ্ট ইউটিউব চ্যানেলগুলোর বিরুদ্ধে কড়া ব্যবস্থা নেওয়া হবে।\nরায়না এখন আর জাতীয় দলে জায়গা পান না। খেলাও আগের থেকে অনেকটাই পড়ে গিয়েছে। ফিটনেসও ঠিক নেই। গত বছর ইংল্যান্ডের বিরুদ্ধে শেষবারের মতো জাতীয় দলের হয়ে খেলেছিলেন রায়না।\nরসুন ঝড়াবে পেটের মেদ!


বাংলাদেশের নিরাপত্তা ব্যবস্থাকে স্যালুট ব্রিটিশ মিডিয়ার! – আওয়ার নিউজ\nবাংলাদেশের নিরাপত্তা ব্যবস্থাকে স্যালুট ব্রিটিশ মিডিয়ার!\nআবু রায়হান মিকাঈল | নভেম্বর ৩, ২০১৬\nপান থেকে চুন খসলেই খবর হয়ে যেত। ব্রিটিশ মিডিয়া সদাসতর্ক চোখ রেখেছিল প্রতিটি মুহূর্তে। সেই কঠিন পরীক্ষায় বাংলাদেশ লেটার নম্বর নিয়েই পাস করেছে। ইংলিশ ক্রিকেট বোর্ড (ইসিবি) তো বটেই, দেশটির মিডিয়াও বাংলাদেশের নিরাপত্তাব্যবস্থাকে স্যালুট করছে। শুধু তা-ই নয়, প্রভাবশালী ব্রিটিশ দৈনিক গার্ডিয়ান মন্তব্য করেছে, এরপর অন্যান্য টেস্টখেলুড়ে দলগুলো বাংলাদেশে যাওয়ার ব্যাপারে উৎসাহী হবে।\nখেলা Comments Off on বাংলাদেশের নিরাপত্তা ব্যবস্থাকে স্যালুট ব্রিটিশ মিডিয়ার! সংবাদটি প্রিন্ট করুন\n« অপরাধের সব সূচকেই এক নম্বরে এমপি বদি (পূর্বের সংবাদ)\n(পরের সংবাদ) ঢাকায় অস্ত্র ও গুলিসহ গ্রেপ্তার খায়রুল ভারতীয় পুলিশেরও ঘুম কেড়েছিল »


প্রকাশিত: ০৬:০৩ পিএম, ২৮ অক্টোবর ২০২১\nনোয়াখালীর হাতিয়ার ভাসানচর থেকে পালানো ২৫ রোহিঙ্গাকে আটক করে পুলিশে দিয়েছেন স্থানীয়রা। বৃহস্পতিবার (২৮ অক্টোবর) সকালে সুবর্ণচরের মোহাম্মদপুর ইউনিয়ন থেকে তাদের আটক করা হয়।\nআটকরা হচ্ছেন- রশীদ উল্যাহ (২৫), আনোয়ারা (২২), মো. আমিন (৩), মো. সৈয়দ আমিন (১০ মাস), সেফায়েত উল্যাহ (৩০), হাসিনা বেগম (২৬), মো.নয়ন (১২), জান্নাতুল ফেরদৌস (৮), সুমাইয়া (৫), নূর মোহাম্মদ (২০), খালেদা (১৮), মো.ইলিয়াছ (৬ মাস), মো. জোবায়ের (২০), ফাতেমা (১৯), ছাদিয়া (৪), মো.জাবেদ (১), একরাম উল্যাহ (৩০), ফাতেমা (২৫), রহমত (৪), আসমা (২), আশেয়া বেগম (২৫), পারভিন আক্তার (৯), মো. হাসান (৪), উম্মে কুলসুম (২০) ও ফাতেমা খাতুন (৫০)।\nস্থানীয়রা জানান, চট্টগ্রাম ও কক্সবাজারে পালিয়ে যাওয়ার উদ্দেশ্যে বুধবার রাতে নৌকায় উঠলেও বৃহস্পতিবার (২৮ অক্টোবর) সকালে মাঝিরা তাদের নোয়াখালীর সুবর্ণচরে নামিয়ে দিয়ে পালিয়ে যান।\nএ বিষয়ে চরজব্বর থানার পরিদর্শক (তদন্ত) এসএম মিজানুর রহমান বলেন, আটক রোহিঙ্গাদের মোহাম্মদপুর ইউনিয়ন পরিষদে রাখা হয়েছে। ভাসানচরের কোস্টগার্ড সদস্যদের মাধ্যমে তাদের ফিরিয়ে নেওয়ার প্রক্রিয়া চলছে। আটকদের মধ্যে ১০ শিশুও রয়েছে।\nসুবর্ণচর উপজেলা নির্বাহী কর্মকর্তা (ইউএনও) চৈতী সর্ববিদ্যা বলেন, আটক ২৫ রোহিঙ্গাকে পুলিশ হেফাজতে রাখা হয়েছে। ভাসানচর আশ্রয়ন কেন্দ্রের ঊর্ধ্বতন কর্মকর্তাদের সঙ্গে কথা হয়েছে। ওই ২৫ রোহিঙ্গাকে ভাসানচর আশ্রয়ন কেন্দ্রে পাঠানে হবে।\nইকবাল হোসেন মজনু/ইউএইচ/জেআইএম


নীলফামারীর জলঢাকা উপজেলায় নিষিদ্ধ ঘোষিত জঙ্গি সংগঠন ‘আল্লাহ দলের’ সক্রিয় সদস্য মো. নূরন্নবীকে (২০) গ্রেফতার করেছে ডিবি পুলিশ। আজ সোমবার (৩ আগষ্ট/২০২০) ভোরে উপজেলার বগুলাগাড়ি বারঘড়িয়া গ্রাম থেকে তাকে গ্রেফতার করা হয়। বিকালে তাকে আদালতের মাধ্যমে জেলা কারাগারে পাঠানো হয়েছে। মো. নূরন্নবী ওই উপজেলার কৈমারী ইউনিয়নের গাবরোল বালাপাড়া গ্রামের মাকসুদার রহমানের ছেলে।


ড্রাইভিং লাইসন্স এর যাবতীয় তথ্য এবং ড্রাইভিং লাইসেন্স পরীক্ষার প্রয়োজনীয় প্রশ্নপত্র.[information of driving licenses and driving licenses related question paper ] - MN soft BD, জেগে উঠুন নেট জগতে !!! প্রযুক্তির সন্ধানে\nHome / job / Job circular / Others / ড্রাইভিং লাইসন্স এর যাবতীয় তথ্য এবং ড্রাইভিং লাইসেন্স পরীক্ষার প্রয়োজনীয় প্রশ্নপত্র.[information of driving licenses and driving licenses related question paper ]\nড্রাইভিং লাইসন্স এর যাবতীয় তথ্য এবং ড্রাইভিং লাইসেন্স পরীক্ষার প্রয়োজনীয় প্রশ্নপত্র.[information of driving licenses and driving licenses related question paper ]\nby Md Munna MN on 9:48:00 PM in job, Job circular, Others\nআসসালামু‘আলায়কুম। সবাইকে এমএন সফট বিডি পক্ষ থেকে শুভেচ্ছ। আজ আমি ড্রাইভিং লাইসন্স এর যাবতীয় তথ্য এবং ড্রাইভিং লাইন্স পরীক্ষার প্রয়োজনীয় প্রশ্নপত্র নিয়ে পোষ্ট তৈরী করলাম।\nড্রাইভিং লাইসেন্সের প্রশ্নপত্র\nমোটর ড্রাইবিং সংক্রান্ত বিভিন্ন অপরাধ ও শাস্তির বিধান সম্পর্কীয়\nপোষ্টি তৈরী করেছি http://brta.portal.gov.bd/ ওয়েভ সাইটের তথ্যের মাধ্যমে। তাছাড়া আরো তথ্য এবং নির্দেশনা ওয়েভ http://brta.portal.gov.bd/ সাইটে দেওয়া আছে।\nনিচে বিভিন্ন ট্রাফিক সাইনের চিত্র দেওয়া হলঃ\nআমাদের ইউটিউব চ্যানেলে যোগদিন www.youtube.com/c/HCIChannel\nBy Md Munna MN এই সময়ে 9:48:00 PM


পাঁচ সাক্ষীকে জেরার অনুমতি চেয়ে খালেদা জিয়ার আবেদন - আলোরপথ টোয়েন্টিফোর ডটকম\nYou are at:Home»বাংলাদেশ»পাঁচ সাক্ষীকে জেরার অনুমতি চেয়ে খালেদা জিয়ার আবেদন\nBy ALOR PATH24 on\t জুলাই ৮, ২০১৭ বাংলাদেশ, রাজনীতি\nজিয়া চ্যারিটেবল ট্রাস্ট দুর্নীতি মামলায় পাঁচ সাক্ষীকে জেরা করার অনুমতি চেয়ে হাইকোর্টে আবেদন করেছেন বিএনপি চেয়ারপারস খালেদা জিয়া।বুধবার খালেদা জিয়ার আইনজীবীরা হাইকোর্টের সংশ্লিষ্ট শাখায় এ আবেদন করেন।বিচারপতি মো. শওকত হোসেন ও বিচারপতি মো. নজরুল ইসলাম তালুকদারের সমন্বয়ে গঠিত হাইকোর্ট বেঞ্চে এই আবেদনের শুনানির কথা রয়েছে।\nখালেদা জিয়ার আইনজীবী জাকির হোসেন ভূঁইয়া জানান, গত ৮ জুন পাঁচ সাক্ষীর জেরা করার অনুমতি চেয়ে করা একটি আবেদন নামঞ্জুর করেন বিচারিক আদালত। এই আদেশের বিরুদ্ধে বিএনপি চেয়ারপারসনের পক্ষে হাইকোর্টে আজ রিভিশন আবেদন করা হয়েছে। জিয়া চ্যারিটেবল ট্রাস্টের ৩ কোটি ১৫ লাখ ৪৩ হাজার টাকা আত্মসাতের অভিযোগে ২০১০ সালের ৮ আগস্ট তেজগাঁও থানায় এই মামলা করে দুর্নীতি দমন কমিশন (দুদক)।\nমামলার তদন্ত কর্মকর্তা হারুন-অর রশিদ ২০১২ সালের ১৬ জানুয়ারি খালেদা জিয়াসহ চারজনের বিরুদ্ধে আদালতে অভিযোগপত্র দেন। এরপর ২০১৩ সালের ১৯ মার্চ অভিযোগ গঠনের মধ্য দিয়ে বিচার শুরু হয়।মামলাটি ঢাকার বিশেষ জজ আদালত-৫ এ বিচার কাজ চলছে। মামলায় দুদকের পক্ষের ৩২ জন সাক্ষীর সাক্ষ্য গ্রহণ ও আপিল বিভাগের নির্দেশে তদন্ত কর্মকর্তাকে জেরা সম্পন্ন হয়েছে।


জাতীয় সংসদে প্রশ্নোত্তরপর্বে রাজস্ব আদায় ২ হাজার কোটি টাকা ‘কম দেখিয়েছেন’ অর্থমন্ত্রী! ~ বাংলা কাগজ\nজাতীয় সংসদে প্রশ্নোত্তরপর্বে রাজস্ব আদায় ২ হাজার কোটি টাকা ‘কম দেখিয়েছেন’ অর্থমন্ত্রী!\nজানুয়ারি ২৫, ২০২১ জানুয়ারি ২৫, ২০২১ Banglakagoj\nনিজস্ব প্রতিবেদন, বাংলা কাগজ : জাতীয় সংসদে প্রশ্নোত্তরপর্বে রাজস্ব আদায়ের ‘ভুল তথ্য’ দিয়েছেন অর্থমন্ত্রী আ হ ম মুস্তফা কামাল।\nগত ৬ মাসে অর্থাৎ চলতি ২০২০-২১ অর্থবছরের ডিসেম্বর পর্যন্ত ১ লাখ ৮ হাজার ৪৭১ কোটি ৭১ লাখ টাকার রাজস্ব আদায় হয়েছে বলেই জানিয়েছেন অর্থমন্ত্রী আ হ ম মুস্তফা কামাল।\nঅপরদিকে চলতি (২০২০-২১) অর্থবছরের ডিসেম্বর পর্যন্ত অর্থাৎ গত ৬ মাসে সরকার ১ লাখ ১০ হাজার ৪৩৪ কোটি টাকার রাজস্ব আদায় করেছে বলেই জানিয়েছেন জাতীয় রাজস্ব বোর্ডের (এনবিআর) চেয়ারম্যান আবু হেনা মো. রহমাতুল মুনিম।\nএক্ষেত্রে অর্থমন্ত্রী ১ হাজার ৯৬৩ কোটি টাকার রাজস্ব আদায় কম দেখিয়েছেন।\nজাতীয় পার্টির শামীম হায়দার পাটোয়ারীর প্রশ্নের জবাবে সোমবার (২৫ জানুয়ারি) জাতীয় সংসদকে এ তথ্য দিয়েছেন অর্থমন্ত্রী।\nআর আন্তর্জাতিক কাস্টমস দিবস, ২০২১ উদযাপন উপলক্ষে একইদিন (সোমবার : ২৫ জানুয়ারি) রাজধানীর সেগুনবাগিচার জাতীয় রাজস্ব বোর্ডের (এনবিআর) সম্মেলনকক্ষে আয়োজিত সংবাদ সম্মেলনে এনবিআর চেয়ারম্যানের তথ্য ছিলো সেটি।\nTagsজাতীয় সংসদে প্রশ্নোত্তরপর্বে রাজস্ব আদায় ২ হাজার কোটি টাকা ‘কম দেখিয়েছেন’ অর্থমন্ত্রী!\nঅর্থমন্ত্রী : দেশে ঋণখেলাপি ৩ লাখ ৩৫ হাজার


আপনার ফোনের স্ক্র্যাচ দূর করুন - Trickbd.com\nনানা কারনে আমাদের ফোনে বিশেষ করে ফোনের স্ক্রিনে স্ক্র্যাচ পড়তে পারে। আমাদের পকেটে ফোনের পাশাপাশি আরও নানা কিছু থাকতে পারে। মূলত সেগুলোর সংস্পর্শে এসে ঘটতে পারে বিপত্তি। তবে একবার স্ক্র্যাচ পড়ে গেলে আর কিছু করার থাকে না। অনেকেই নানা উপায়ে স্ক্র্যাচ দূর করার চেষ্টা করে থাকেন, কিন্তু সেক্ষেত্রে দেখা যায় স্ক্র্যাচ যাওয়ার পরিবর্তে আরও স্ক্র্যাচ তৈরি হয়।\nপ্রথমে নরম কাপড়ের মাথায় সামান্য একটু টুথপেস্ট নিন।\nএরপর নরম কাপড়টি আপনার ফোনের স্ক্রিনে ঘুরিয়ে ঘুরিয়ে স্ক্রিন পরিষ্কার করুন যতক্ষণ না দাগ দূর হয়।\nআরেকটি নরম কাপড় ব্যবহার করে স্ক্রিনে লেগে থাকা টুথপেস্ট পরিষ্কার করে ফেলুন।\n২. কার স্ক্র্যাচ রিমুভাল ক্রিমঃ গাড়ির কাঁচের স্ক্র্যাচ দূর করার ক্রিম দিয়েও স্ক্রিনে থাকা স্ক্র্যাচ দূর করা যেতে পারে। Turtle Wax, 3M Scratch & Swirl Remover এক্ষেত্রে ভাল কাজ করে। নরম কাপড় কিংবা তুলায় সামান্য পরিমান নিয়ে সেটি স্ক্রিনে লাগিয়ে তারপর মুছে ফেলুন। দাগ দূর হয়ে যাবে।\nএকটি বাটিতে ২ ভাগ বেকিং পাউডার এবং ১ ভাগ পানি দিয়ে একটি মিশ্রন তৈরি করুন।\nমিশ্রণটি যেন পেস্টের মত হয়, সেদিকে খেয়াল রাখতে হবে।\nএকটি নরম কাপড় ব্যবহার করে পেস্টটি স্ক্রিনের উপর ঘষুন।\nএরপর একটি নরম কাপড় ব্যবহার করে স্ক্রিন মুছে ফেলুন।\n৪. বেবি পাউডারঃ বেবি পাউডারের সাথে পানি মিশিয়ে একটি পেস্ট তৈরি করুন এবং উপরের নিয়মে স্ক্রিনে প্রয়োগ করুন।\n৫. ভেজিটেবল অয়েলঃ সামান্য কিংবা লুকানো দাগ দূর করতে এটি বেশ ভাল কাজ করে। এক ফোটা ভেজিটেবল অয়েল আপনার স্ক্রিনে নিয়ে ভালো করে ঘষে দাগ দূর করতে পারেন।\nএতক্ষন আপনাদের দেখানো হল কিভাবে ফোনের স্ক্রিনে থাকা স্ক্র্যাচ দূর করবেন। এবার আপনাদের সামনে তুলে ধরা হবে, কিভাবে এবং কি দিয়ে পরিষ্কার করবেন আপনার ফোন।\n১. নরম এবং মাইক্রোফাইবার কাপড়ঃ\nসাধারনত চশমা কিংবা সানগ্লাসের সাথে এই ধরনের কাপড় পাওয়া জায়। এছাড়া বর্তমানে স্মার্টফোনের স্ক্রিন প্রটেক্টরের সাথেও এই ধরনের কাপড় দেওয়া হয়। এর সাহায্যে আপনি একই সাথে ফোনের স্ক্রিন এবং অন্যান্য অংশ থেকে ফিঙ্গারপ্রিন্ট কিংবা অন্যান্য দাগসহ যেকোন কিছু পরিষ্কার করতে পারবেন।\nকিছু ক্ষেত্রে এটি মাইক্রোফাইবার কাপড়ের থেকে বেশ ভাল কাজ করে। বিভিন্ন ধরনের দাগ দূর করতে ব্যবহার করতে পারেন এটি। এর সাহায্যে ফোনের বিভিন্ন কোনায় থাকা দাগ বেশ সহজেই দূর করা সম্ভব।\n৩. ডিস্টিলড ওয়াটার এবং সাদা ভিনেগারঃ\nডিস্টিলড ওয়াটার এবং পানির মিশ্রনের সাহায্যে ফোন পরিষ্কার করার পাশাপাশি একে জীবাণুমুক্ত করা সম্ভব।\nপ্রথমেই ৫০ ভাগ ডিস্টিলড ওয়াটার এবং ৫০ ভাগ সাদা ভিনেগার নিয়ে একটি মিশ্রন তৈরি করতে হবে। এরপর এক টুকরা নরম মাইক্রোফাইবার দিয়ে তৈরি কাপড় নিয়ে সেটি মিশ্রনে ভিজিয়ে নিতে হবে।\nএরপর সেই ভিজানো কাপড়টি দিয়ে আলতোভাবে আপনার ফোন ঘষে পরিষ্কার করতে হবে।\nসতর্কতাঃ কোনভাবেই মিশ্রন সরাসরি আপনার ফোনে প্রয়োগ করবেন না।\n3 thoughts on "আপনার ফোনের স্ক্র্যাচ দূর করুন"\nMonster Contributor says:\nকোন কোন টুথপেস্ট ব্যবহার করলে ভাল ফল পাওয়া যাবে??


অ্যাপল ওয়াচ এসই2এবং একটি ‘রাগড’ অ্যাপল ওয়াচ 2022 সালে আসছে, সর্বশেষ প্রতিবেদনে বলা হয়েছে\nঅ্যাপল ওয়াচ সিরিজ7সিরিজ 6-এর তুলনায় একটি শালীন আপডেট ছিল। এতে আগের ভেরিয়েন্টের মতো একই প্রসেসর, বৈশিষ্ট্য এবং ডিজাইন রয়েছে, যদিও আমাদের পর্যালোচক, অ্যান্ডি বক্সাল, নির্বিশেষে একজন বিশাল ভক্ত ছিলেন, এটিকে পরিমার্জনের জন্য পাঁচটি তারা দিয়েছিলেন। এটা তৈরি. যাইহোক, অ্যাপল পরের বছরের মডেলের জন্য আরও উল্লেখযোগ্য পরিবর্তন আনছে বলে মনে হচ্ছে, 2022 সালে তার পরিধানযোগ্য লাইনআপে দুটি নতুন স্মার্টওয়াচ যুক্ত করেছে। সর্বশেষ প্রতিবেদন অনুসারে, কোম্পানি সিরিজ 8-এর পাশাপাশি একটি "অমার্জিত" Apple Watch এবং Watch SE2ঘোষণা করতে পারে। আগামী বছর.\nসর্বশেষ বিকাশটি এসেছে ব্লুমবার্গের সাংবাদিক মার্ক গুরম্যানের কাছ থেকে, যিনি প্রকাশ করেছেন যে 2022 সালে স্পোর্টস অ্যাথলিটদের লক্ষ্য করে একটি রুগ্ন ডিজাইনের একটি অ্যাপল ওয়াচ আসছে। উপরন্তু, অ্যাপল ওয়াচ এসই আপডেট করার পরিকল্পনা করছে, যা অর্থবহ, কারণ এটি পাওয়া যায়নি এই বছরের একটি আপডেট। মনে রাখার জন্য, প্রথম প্রজন্মের Apple Watch SE 2020 সালের সেপ্টেম্বরে প্রকাশিত হয়েছিল৷ আপনি যদি প্রায় $250 মূল্যে Apple-এর পরিধানযোগ্য সেগমেন্টে প্রবেশ করতে চান তবে এটি এখনও পেতে সেরা স্মার্টওয়াচ হিসাবে কাজ করে৷\nআসল অ্যাপল ওয়াচ এসই অ্যাপল ওয়াচ সিরিজ6এর মতো একই ডিজাইনের বৈশিষ্ট্যযুক্ত। যাইহোক, এটি সবসময়-চালু ডিসপ্লে, ব্লাড অক্সিজেন সেন্সর এবং ইসিজি কার্যকারিতার মতো খেলাধুলার বৈশিষ্ট্য নেই। গুরম্যানও বিশদ বিবরণে যাননি এবং আমরা জানি না পরবর্তী প্রজন্মের অ্যাপল ওয়াচ এসই থেকে কী আশা করা যায়। ন্যূনতম, আমরা আশা করি এটির একটি আপডেটেড ডিজাইন থাকবে এবং আরও স্বাস্থ্য বৈশিষ্ট্য পাবে৷\nঅ্যাপল একটি সম্পূর্ণ নতুন অ্যাপল ওয়াচের পরিকল্পনা করছে যা অ্যাথলেটদের লক্ষ্য করে বলা হয়। গুরম্যানের মতে, নতুন অ্যাপল ওয়াচের একটি "আড়ম্বরপূর্ণ" নকশা থাকবে যা এমন একটি কেসকে বৈশিষ্ট্যযুক্ত করতে পারে যা স্ক্র্যাচ, ডেন্টস, পড়ে যাওয়া এবং আরও অনেক কিছু প্রতিরোধী।\nআমরা আশা করি যে নতুন পরিধানযোগ্য 2022 সালের দ্বিতীয়ার্ধে কোনো এক সময় ঘোষণা করা হবে এবং এর অগ্রগতিতে আরও বিশদ থাকা উচিত।


ইন্টারভিউ বা ভাইভাতে যে প্রশ্নগুলো বেশি করা হয়। - উপকারী\nইন্টারভিউ বা ভাইভাতে যে প্রশ্নগুলো বেশি করা হয়।\nPublished: April 2, 2021 Last updated: May 3, 2021 ইন্টারভিউ, প্রশ্ন, ভাইভা\nইন্টারভিউ বা ভাইভা হলো একজন চাকরি প্রার্থীর জীবনের সফলতার জন্য অপরিহার্য একটি অধ্যায়। তাই ভাইভা চলাকালীন প্রার্থীকে অবশ্যই কিছু বিষয়ে সতর্কতা অবলম্বন করতে হয়, যাতে ভাইভাটি সবদিক থেকে সফল হয়।\nকিছু কমন প্রশ্ন রয়েছে যেগুলো প্রায় সব ভাইভাতেই করা হয়ে থাকে। তাই এর জন্য প্রস্তুতি নিন আগে থেকে। তাহলে আপনি ভাইভায় ভালো করতে পারবেন।\nভাইভা হলো সবচেয়ে ভাল জায়গা নিজের জ্ঞান এবং প্রজ্ঞাকে অন্যের সামনে তুলে ধরার জন্য। কিন্তু আমাদের মধ্যে ৮০ শতাংশের অধিক চাকুরী প্রত্যাশীরা নিজেদেরকে সেই স্থানে নিয়ে যেতে পারে না, যেখানে তার যাওয়ার কথা ছিল ।\nইন্টারভিউ বোর্ড এ থাকা চোখগুলো আপনার ভিতর টা কে সার্চ করে টেনে আনার চেষ্টা করে।\nজেনে নিন ইন্টারভিউ বা ভাইভাতে আপনার কি কি প্রশ্নের সম্মুখীন হতে হবে :\nনিজের সম্পর্কে বলুন :\nভাইভায় প্রায়ই এ প্রশ্নটি করা হয়ে থাকে। প্রশ্নকর্তারা এ প্রশ্নটি করতে ভালোবাসেন, তারা মনে করেন এ প্রশ্নের মাধ্যমে পরীক্ষার্থীর মনের ভয় দূর হবে। কিন্তু অধিকাংশ ক্ষেত্রেই এর বিপরীত চিত্র দেখা যায়। বেশিরভাগ পরীক্ষার্থীই এ প্রশ্নটির উত্তর গুছিয়ে বলতে পারেন না।\nনিজের সম্পর্কে বলতে গিয়ে অনেকে লাইফস্টোরি বলে থাকেন। কিন্তু প্রশ্নকর্তারা এক্ষেত্রে পরীক্ষার্থীর ৪-৫টি গুরুত্বপূর্ণ ও প্রাসঙ্গিক বিষয়, যেমন- নির্দিষ্ট দক্ষতা, যোগ্যতা, অভিজ্ঞতা এবং ভবিষ্যৎ ভাবনা সম্পর্কে জানতে চান।\nআপনি কেন এ প্রতিষ্ঠানে কাজ করতে চান? :\nচাকরির ইন্টারভিউতে এ প্রশ্নটিও অধিকাংশ সময়ই জিজ্ঞাসা করা হয়ে থাকে। এক্ষেত্রে অনেকেই ভুল উত্তর দিয়ে থাকেন। অনেকেই বলে থাকেন চাকরিটা আমার খুবই দরকার।\nএটা হয়তো সত্যি হতে পারে কিন্তু প্রশ্নকর্তারা মূলত এ প্রশ্নের মাধ্যমে জানতে চান – আপনাকে কাজটি দেয়া হলে আপনি তা কতটা দায়িত্বের সঙ্গে পালন করতে পারবেন। তাই কাজটি সম্পর্কে যে আপনার আগ্রহ রয়েছে এবং সুযোগ পেলে আপনি তা যথাযথভাবে করবেন ভাইভায় সেগুলো উপস্থাপন করতে হবে।\nআপনি এই চাকরিটি কেন করতে চান? :\nএই প্রশ্নের উত্তর অবশ্যই খুব গুরুত্বের সাথে দিতে হবে এবং চমৎকার একটি উত্তর ভেবে রাখতে হবে। এখানেও আপনার কয়েকটা পয়েন্ট সনাক্ত করে রাখা উচিৎ কেন আপনি এই চাকরির জন্য যোগ্য।\nযেমন যদি আপনি কাষ্টমার কেয়ার অফিসার পদে আবেদন করে থাকেন তবে আপনার বলা উচিৎ আমি সব সময়ই মানুষের সাথে কথাবার্তা বলতে ও মানুষকে সমস্যা সমাধানে সহায়তা করতে পছন্দ করি। আমার যোগাযোগের দক্ষতা চমৎকার।\nআপনাকে আমাদের কেন নিয়োগ দেয়া উচিৎ? :\nএই প্রশ্নটি শুনতে খুবই ভয়ংকর শোনায় কিন্তু যদি আপনাকে এই প্রশ্নটি করা হয় আপনি অবশ্যই ভাগ্যবান। কোন কোম্পানির কাছে নিজেকে ও নিজের দক্ষতাকে বিক্রি করার এমন চমৎকার সুযোগ সবাই পায় না। এখানে আপনাকে নিজের সম্পর্কে ৩ টি পয়েন্ট ফুটিয়ে তুলতে হবে।\nপ্রথমত আপনি শুধু কাজই করবেন না উল্লেখযোগ্য সফলতা অর্জন করবেন; দ্বিতীয়ত আপনি যে কোন ধরণের টিম ও পরিবেশে কাজ করতে সর্বদা প্রস্তুত; এবং তৃতীয়ত অন্য যে কারো থেকে আপনি এই কাজের জন্য অনেক বেশি যোগ্যতা সম্পন্ন।\nজটিল পরিস্থিতি কিভাবে মোকাবেলা করেন? :\nএই প্রশ্নের উত্তরে বোঝাতে চেষ্টা করুন যে যতটাই চাপ থাকুক না কেন আপনি কাজ শেষ না করে থামার পাত্র নন। তারপর চাপপূর্ণ পরিস্থিতিতে কিভাবে আপনি কাজ গুলোকে কয়েকটি ভাগে ভাগ করে নেন এবং গুরুত্বের ভিত্তিতে সময়সীমা মাথায় রেখে একে একে কাজ গুলো শেষ করেন।\nআগামী ৫-১০ বছরে নিজেকে কোথায় দেখতে চান ?\nএ প্রশ্নের মাধ্যমে প্রশ্নকর্তা আপনার দীর্ঘমেয়াদি পরিকল্পনা আছে কিনা বা কেমন সে সম্পর্কে জানতে চান। এ প্রশ্নের নির্ভুল উত্তর নির্ভর করে আপনার ব্যক্তিগত আকাঙ্ক্ষা ও কাজের ভূমিকার ওপর।\nএ প্রশ্নের উত্তরের জন্য আপনাকে আগামী ৫ বছরের জন্য একটি যুক্তিসঙ্গত পরিকল্পনা প্রণয়ন করতে হবে। এক্ষেত্রে প্রশ্নের উত্তর দেয়ার সময় কোন তাড়াহুড়া করা যাবে না।\nআপনি আপনার নতুন চাকরি থেকে কি কি আশা করছেন? :\nএই প্রশ্নের উত্তরে সৃজনশীলতা দেখানোর তেমন প্রয়োজন নেই। আবেদন করার আগে নিশ্চয়ই আপনি সার্কুলারটি ভাল করে পড়েছেন। এই চাকরি আপনাকে যেসব জিনিস অফার করছে সেসব জিনিসই নিজের মত করে বর্ণনা করুন।\nছোট হাতেরaথেকে z পর্যন্ত।\nJanuary 14, 2022 Sourav Paul\nবাংলা ও ইংরেজিতে শাকসবজির নাম।\nFebruary 28, 2020 beroza\nসাধারণ বিজ্ঞান সম্পর্কে বিভিন্ন প্রশ্ন ও উত্তর।\nSeptember 2, 2021 Sourav Paul\nছোটবেলায় ১ টাকা ২ টাকার জন্য মায়ের পিছনে ঘুরঘুর করতাম।এখন পকেটে হাজার হাজার টাকা কিন্তু\nDecember 9, 2021 Shiddhertha Paul\n‘য’ অক্ষর দিয়ে মেয়েদের অর্থ সহ নাম।\nJuly 18, 2021 Rinku Paul\nবায়ুমন্ডলের বিভিন্ন স্তরের নাম ও বৈশিষ্ট্য সমূহ।\nJanuary 21, 2022 Sourav Paul\nবাংলাদেশের মুক্তিযুদ্ধ বিষয়ক প্রশ্ন ও উত্তর।


পরিবারের সদস্য হিসেবে নারীর উপার্জনের অর্থ কি শুধুই তার? | মোহাম্মদ মোজাম্মেল হক\nআগের আলোচনাটির ধারাবাহিকতায় একান্তই ঘরোয়া মুক্ত আলোচনা—\nHasan Ibn Faruk Khan: সূরা নিসার ৭ নং আয়াতে বলা আছে— “নারীদের জন্যও অংশ রয়েছে তার পিতা-মাতার রেখে যাওয়া সম্পত্তিতে।” এমনটা যদি হয়, তাহলে নারীর ব্যক্তিগত ইনকাম সেটা urban কিংবা rural যে এরিয়াতেই হোক; সেটা তারই থাকবে। এখন যদি তার ইচ্ছা হয় তাহলে সে পরিবারে অংশগ্রহণ করতে পারে। না করলে সমস্যা হবে না। এটা শরীয়তের দৃষ্টিকোণ বললাম। এ বিষয়টা যদি একটু পরিষ্কার করে বলতেন। ধন্যবাদ।\nমোহাম্মদ মোজাম্মেল হক: উত্তরাধিকার সম্পত্তি এবং মোহরানার সম্পত্তি কিংবা উপহার হিসেবে প্রাপ্ত নারীদের সম্পত্তি, আর, বৈবাহিক সম্পর্কের অধীনে থেকে নারীদের বৈধ উপার্জনের মাধ্যমে প্রাপ্ত অর্থ, এই দুই ধরনের অর্থ-সম্পদের ব্যাপারটা ঠিক এক নয়। প্রথম ধরনের অর্থ-সম্পদ তার যতটা এক্সক্লুসিভ, দ্বিতীয় ধরনের অর্থ-সম্পদ তার ততটা এক্সক্লুসিভ নয়।\nএর মানে, বিবাহিত নারীদের চাকরি ও ব্যবসার মাধ্যমে অর্জিত সম্পদের মালিকানা তার স্বামীর, ব্যাপারটা এমনও নয়।\nপারিবারিক ব্যয় নির্বাহের দায়িত্ব একান্তই স্বামীর হওয়ার কারণে, বিবাহিত নারী যখন, কথার কথা, চাকরির মাধ্যমে কিছু উপার্জন করে তখন সেটা পরিবারের একটা বাড়তি উপার্জন হিসেবে গণ্য হওয়ার কথা। তার এই (বাড়তি) উপার্জনের মধ্যে সবচেয়ে বেশি হক রয়ে গেছে তার পরিবারের সদস্যগণ তথা তার স্বামী এবং সন্তানদের। এটির পরিমাণ অনির্ধারিত। কিন্তু এটি অবধারিত।\nমসজিদে যেতে চাইলে নারীদেরকে মসজিদে যাওয়ার অনুমতি দিতে একভাবে স্বামীরা যেমন বাধ্য, তেমনি স্ত্রীদেরকে উপার্জন করতে চাইলে তাদেরকে উপার্জন করতে দেওয়ার জন্য স্বামীরা ইসলামী শরীয়তের দৃষ্টিতে কোনোক্রমেই বাধ্য নয়।\nএমতাবস্থায় যখন স্ত্রীরা বাড়তি উপার্জনের জন্য, কথার কথা, চাকরি করতে চাইবে তখন স্বামীরা তাদেরকে অনুমতি দিবে একটা পারস্পরিক বোঝাপড়ার ভিত্তিতে। স্বাভাবিকভাবেই আমরা বুঝতে পারি এই বোঝাপড়াটা হলো, স্ত্রীর ইনকাম তার পরিবারে একটা বাড়তি স্বচ্ছলতা এনে দিবে, এই প্রত্যাশা।\nপুরো ব্যাপারটিকে এভাবেই ভাবতে হবে, যদি আমরা এটাকে ইসলামী ফ্রেমওয়ার্কের আলোকে চিন্তা করি। আমার এই ধরনের কথাগুলোকে পাশ্চাত্য নারীবাদী ধ্যান-ধারণা তথা ফেমিনিস্ট প্যারাডাইমের আলোকে বিবেচনা করলে ভুল হবে। আশা করি ভুল বুঝবেন না।\nNahid Uz Zaman: এখানে যে জিনিসটা বড় ভুল করা হয়েছে সেটা হলো, একটা আন্ডারস্ট্যান্ডিংকেই ইসলামের বুঝ বলে ফেলা হয়েছে!\nযা হোক, বর্ণনায় কিছু ভুল ধারণা রয়েছে। যেমন, স্ত্রীকে বা কন্যাকে যথাক্রমে স্বামী বা পিতা চাকরি করতে দিতে বাধ্য নয়। কিন্তু কেউ যদি অনুমতি লঙ্ঘন করেই চাকরি করে তাহলে তার একটু গুনাহ হবে বটে কিন্তু ইনকাম হারাম হবে না।\nএখন অনুমতি সাপেক্ষে হোক আর অবাধ্য হয়ে হোক, কোনো নারী যদি রোজগার করে তাহলে তার ঐ ইনকামের উপর তার অভিভাবকের আসলে কোনো অধিকার নেই। তার উপর ফরজ বা ওয়াজিব নয় তার পরিবারের জন্য খরচ করা। হ্যাঁ, যদি অনুমতির সময় স্বামী-স্ত্রীর মধ্যে ঘটা করে চুক্তি হয় তাহলে ভিন্ন কথা।\nকিন্তু বাই ডিফল্ট, নারীর কোনো অর্থনৈতিক বাধ্যবাধকতা নেই। তার ইচ্ছা হলে আয় করবে, ইচ্ছা হলে পরিবারের জন্য খরচ করবে। ইচ্ছা না হলে করবে না।\nএখন, এ তো গেলো থিওরিটিক্যাল কথা। বাস্তবতায় নারীকে পরিবারের পিছনে ব্যয় করানোর জন্যই আর নিও সামাজিক স্ট্যাটাসের জন্যই মূলত স্ত্রীদের চাকরি করানো হয়, বা চাকরিজীবী নারীদের বিয়ে করার জন্য মুখিয়ে থাকা হয়। নারীকে নিজের রোজগার ব্যতিরেকেই তার সকল ভ্যালিড প্রয়োজন স্বামী বা পিতার অর্থ থেকে মেটানোর স্বাধীনতা ও অধিকার থেকে বঞ্চিত করতেই পুরুষেরা নারীদের ইনকাম করতে পাঠায়। আর নারীরাও ফেমিনিজমের প্রভাবে মনের আনন্দে গর্বভরে স্বেচ্ছায় ইনকাম করতে যায়, আগ বাড়িয়ে কষ্ট করতে মুখিয়ে থাকে বোকার মত।\nনারীর জন্য পরিবারের সদস্যদের জন্য খরচ করা আবশ্যক হওয়া তো দূরের কথা, নারীর নিজের পকেট মানি নিজে রোজগার করাও আবশ্যক নয়। তার সকল ভ্যালিড অর্থনৈতিক প্রয়োজন মেটানোর আবশ্যিক দায়িত্ব তার অভিভাবকের। বিয়ের আগে বাবার, বিয়ের পর স্বামীর।\nকোনো নারীকে রোজগার করতে বাধ্য করা অভিভাবকের জন্য নিষিদ্ধ। আর বিনা প্রয়োজনেও কোনো নারী স্বেচ্ছায় যদি রোজগার করতে চায়, তার অভিভাবক যদি এ্যালাও করে তাহলে তবুও তার জন্য কোনোভাবেই পরিবারের জন্য খরচ করা আবশ্যক হবে না। তখনও তার সকল ভ্যালিড প্রয়োজন মেটানোর আবশ্যিক দায়িত্ব অভিভাবকেরই থাকবে। কিন্তু বাস্তবতা হচ্ছে ঐ নারী স্বাভাবিকভাবেই পরিবারের জন্য খরচ করবে। এটা তার জন্য আবশ্যক নয়, কিন্তু জায়েজ। বরং স্বামীর জন্য জায়েজ নয় স্ত্রীকে পরিবারের জন্য খরচ করতে বাধ্য করা। বিধায় কোনো নারী স্বেচ্ছায় যদি খরচ করে, তাহলে স্বামী সানন্দে তা ভোগ করতে পারবে। যদিও এটা অপরের ইহসান গ্রহণ করা।\nমোহাম্মদ মোজাম্মেল হক: কোরআন-হাদিস অধ্যয়ন সাপেক্ষে করণীয় নির্ধারণ করার ক্ষেত্রে প্রত্যেক ব্যক্তির আন্ডারস্ট্যান্ডিং মাত্রকেই ‘ইসলামের বুঝ’ বলার সমস্যাটা তো আমরা বুঝি। এর পাশাপাশি, এ ধরনের আন্ডারস্ট্যান্ডিং মাত্রকেই যদি আপনি নিছক ব্যক্তিগত আন্ডারস্ট্যান্ডিং হিসেবে নাকচ করে দেন, তাহলে স্বতন্ত্রভাবে ‘ইসলামের বুঝ’ বলে আর কোনো কিছু থাকে না।\nআর হ্যাঁ, অনুমতি লঙ্ঘন করে কেউ যদি চাকরি করে তাহলে তার ইনকাম হারাম হবে না। যেমন করে অনুমতি লঙ্ঘন করে কোন নারী যদি বাহিরে যায় এবং সেখানে কোনো কাজ করে, সেই কাজটি স্বয়ং নিষিদ্ধ না হলে, অনুমতি ছাড়া বাহিরে গিয়ে করার কারণেই সে কাজটি নিষিদ্ধ হয়ে যাবে না। কিন্তু স্বামী যদি এ ধরনের কাজে তালাক প্রযোজ্য হবে, এমন কথা বলে থাকে, তাহলে স্ত্রীর এমন অনুমতিবিহীন কাজের মাধ্যমে তালাক কার্যকর হয়ে যাবে। আমি সঠিক বলছি কিনা আপনি অনুসন্ধান করে দেখতে পারেন।\nনারীদেরকে উপার্জন করতে বাধ্য করার প্রসঙ্গটি আমার আলোচনাতে আসে নাই। আপনি কেন এই পয়েন্টে কথা বললেন সেটা আমার বুঝে আসছে না। সে যাই হোক, “….কোনো নারী যদি রোজগার করে তাহলে তার ওই ইনকামের উপর তার অভিভাবকের আসলে কোনো অধিকার নেই” — আপনার এই ধারণাটি ভুল। অতিসরলীকরণ করার কারণে আপনার এই ভুল ধারণা সৃষ্টি হয়েছে।\nনারী বা পুরুষ যখন স্ত্রী বা স্বামী হিসেবে একটা পারিবারিক বন্ধনের মধ্যে আসে তখন তাদের মধ্যে অর্থনৈতিক ব্যবস্থাপনাগত দিক থেকে একটা সামাজিক চুক্তি কার্যকর হয়। তা হলো, পুরুষ উপার্জন করবে এবং নারী পুরুষের এই উপার্জন প্রক্রিয়াতে সম্ভাব্য প্রত্যক্ষ বা পরোক্ষভাবে সহায়তা করবে। আপনি এই পয়েন্টটা বুঝতে পারবেন না হয়তোবা, সেজন্য উদাহরণ হিসেবে বলছি। থাকার জন্য বাসস্থানটা কোথায় হবে, সেটার মান কী ধরনের হবে, এমনকি এ ধরনের তুচ্ছ বিষয়াদিও কিন্তু পারিবারিক অর্থনৈতিক ব্যবস্থাপনার সাথে নানামাত্রায় সম্পর্কিত।\nএকজন বিবাহিত পুরুষের ইনকাম যেমন শুধুমাত্র তার একান্ত ব্যক্তিগত নয়, এক অর্থে বরং তা উক্ত পরিবারের পারিবারিক উপার্জন। তেমনি করে একজন বিবাহিত নারীর ইনকামও তার একান্ত ব্যক্তিগত উপার্জন নয়। বরং তা উক্ত পরিবারের পারিবারিক উপার্জন হিসেবে বিবেচিত হওয়ার কথা। যেমনটা করে আমি বুঝেছি।\nএ নিয়ে আমি আর আপনার সাথে কথা বাড়াতে চাচ্ছি না। ভালো থাকবেন। আমাদের জন্য দোয়া করবেন।\nপূর্ববর্তীমা-বাবা এবং শ্বশুরবাড়ির প্রতি বিবাহিত নারীর দায়িত্ব\nপরবর্তীআমার সব না বলা কথা


একে শনিবার, তার উপর বকুল অমাবস্যা! এ গুলো আজ করলেই জীবনে নামবে অন্ধকার– News18 Bengali\nএকে শনিবার, তার উপর বকুল অমাবস্যা! এ গুলো আজ করলেই জীবনে নামবে অন্ধকার\nNews18 Bangla | January 5, 2019, 2:53 PM IST\n♦ একে শনিবার তার উপর অমাবস্যা ৷ পৌষমাসের এই অমাবস্যা তিথিকে বলা হয় ‘বকুল অমাবস্যা’৷ পৌরাণিক শাস্ত্র অনুযায়ী অমাবস্যা নিয়ে বহু কথা রয়েছে ৷ আর পৌষমাসের এই অমাবস্যার গুরুত্ব এবং মাহাত্ম্যও প্রচুর ৷ ছবি-সংগৃহীত ৷\n♦ চন্দ্রহীন রাত্রিকে অনেকে অশুভ মনে করেন ৷ তাই এইদিন ও রাত্রিতে বেশ কিছু নিয়ম মেনে চলা উচিত ৷ তাই এই দিনটিতে বেশ কিছু কাজ করার ক্ষেত্রে বাধা দিয়ে থাকেন মহর্ষিরা ৷ আসুন জেনে নেওয়া যাক সেই কাজগুলি কী কী-ছবি-সংগৃহীত ৷\n♦ এ দিন কোনও নির্জন স্থানে যাওয়া উচিত নয় ৷ কারণ এ দিন অশুভ শক্তির প্রকাশ বেশি থাকে ৷ তাই আপনার বিভিন্নভাবে ক্ষতির আশঙ্কা থাকে ৷ ছবি-পিক্সঅ্যাবে ৷\n♦ ঝগড়া-বিবাদ থেকে দূরে থাকুন ৷ ছবি-পিক্সঅ্যাবে ৷\n♦ এই পূর্ণ অমাবস্যা তিথিতে মিলন থেকে দূরে থাকুন ৷ বলা হয়, এইদিন জন্মানো সন্তানের জীবন ওতোটা সুখের হয় না ৷ ছবি-পিক্সঅ্যাবে ৷\n♦ এদিন দুস্থ মানুষজনকে অপমান বা অসম্মান করবেন না ৷ এমনটা করলে আপনার উপর শনি বা রাহুর প্রভাব পড়তে পারে ৷ ছবি-পিক্সঅ্যাবে ৷\n‘অল্প বিদ্যা ভয়ঙ্করী !’ কেন্দ্রকে তীব্র কটাক্ষ রাহুলের\nফিল্মফেয়ারের মঞ্চ থেকে কাকে 'আই লাভ ইউ' বললেন আলিয়া, দেখুন ভিডিও


প্রার্থী হতে গিয়ে দেখেন ভোটার তালিকায় তিনি মৃত – Dainik Amader Shomoy\nপ্রার্থী হতে গিয়ে দেখেন ভোটার তালিকায় তিনি মৃত\nবগুড়ার সোনাতলা পৌরসভা নির্বাচনে কাউন্সিলর প্রার্থী হওয়ার জন্য আগে থেকেই প্রস্তুতি ও গণসংযোগ করে আসছেন ৫ নম্বর ওয়ার্ডের আবদুল কাশেম সেখ। জাতীয় পরিচয়পত্রও আছে তার। কিন্তু নির্বাচনের সব প্রস্তুতি যেন নিমিষেই শেষ হয়ে যায় তার। তিনি উপজেলা নির্বাচন অফিসে মনোনয়ন ফরম কিনতে গিয়ে জানতে পারলেন ভোটার তালিকায় তিনি ১১ বছর আগেই মৃত! এ ঘটনায় আলোচনা-সমালোচনার সৃষ্টি হলেও কোনো সমাধান মেলেনি।\nজানা গেছে, আগামী ২ নভেম্বর বগুড়ার সোনাতলা পৌরসভা নির্বাচন। গত ৪ অক্টোবর মনোনয়ন ফরম বিক্রি শুরু করে উপজেলা নির্বাচন\nঅফিস। সেখানে ফরম কিনতে যান ৫ নম্বর ওয়ার্ডের কাউন্সিলর প্রার্থী ও চমরগাছা গ্রামের মৃত আবদুল কুদ্দুসের ছেলে অবসরপ্রাপ্ত সেনা সদস্য আবদুল কাশেম শেখ। কিন্তু নির্বাচন কমিশনের ডাটাবেজে তার নাম খুঁজে পাওয়া যাচ্ছিল না। পরে তার নাম খুঁজে পাওয়া গেল মৃতদের তালিকায়। ওই তালিকায় তাকে ২০১১ সালে মৃত দেখানো হয়েছে। এ জন্য ওই কাউন্সিলর প্রার্থী এবার নির্বাচনে অংশ নিতে পারবেন না বলে জানিয়েছে উপজেলা নির্বাচন অফিস।\nউপজেলা নির্বাচন অফিস থেকে জানা গেছে, আবদুল কাশেম সেখের এনআইডি নম্বর দিয়ে কম্পিউটারে সার্চ দিলে নো ডাটা ফাউন্ড লেখা ওঠে। তবে মৃত্যু তালিকায় রয়েছে তার নাম। নির্বাচন অফিসের তথ্যানুযায়ী ২০১১ সালে কোনো এক কারণে ভুল করে তার নাম ঢুকে পড়েছে।\nকাউন্সিলর প্রার্থী আবদুল কাশেম সেখ বলেন, বেঁচে থাকতেই আমাকে মৃত্যু বানিয়েছে নির্বাচন অফিস। এ কারণে ইচ্ছা থাকা সত্ত্বেও নির্বাচনে অংশ নিতে পারছি না। এখন কত দিনে জীবিত হতে পারব তা নিয়েই ভাবছি।\nসোনাতলা উপজেলা নির্বাচন কর্মকর্তা মো. আশরাফ হোসেন বলেন, যে কোনো ভুলের কারণেই এই ঘটনা ঘটেছে। সংশোধনের আবেদন করলে এটির সমাধান হবে। তবে এবারের মতো তিনি ভোট করতে পারবেন না। কারণ দ্রুত সময়ের মধ্যে বর্তমান হালনাগাদ তালিকায় তার নাম ঢুকানো আর সম্ভব নয়।